9.  การจัดการ

    1.  โครงสร้างการถือหุ้นและจัดการ

 การจัดการ : โครงสร้างกรรมการบริษัทประกอบด้วยคณะกรรมการบริษัท คณะกรรมการตรวจสอบ คณะกรรมการสรรหา คณะกรรมการกำหนดค่าตอบแทน และคณะฝ่ายจัดการ

คณะกรรมการ

  พลเรือเอก หม่อมหลวงอัศนี ปราโมช ประธานกรรมการ และกรรมการอิสระ

  นายบุญยง ตันสกุล กรรมการผู้จัดการใหญ่

  นายอุดม ชาติยานนท์ กรรมการอิสระ

  นายคริสโตเฟอร์ จอห์น คิง กรรมการอิสระ

  นายพิพิธ พิชัยศรทัต กรรมการอิสระ

  นายโทไบอัส โจเซฟ บราวน์ กรรมการ

  นายกาวิน จอห์น วอล์คเกอร์ กรรมการ

  นายไพฑูรย์ ศุกร์คณาภรณ์ กรรมการ

  คณะกรรมการตรวจสอบ

นายอุดม ชาติยานนท์ ประธานคณะกรรมการตรวจสอบ

นายพิพิธ พิชัยศรทัต กรรมการตรวจสอบ

นายคริสโตเฟอร์ จอห์น คิง กรรมการตรวจสอบ

  คณะกรรมการสรรหาและพิจารณาค่าตอบแทน

  นายคริสโตเฟอร์ จอห์น คิง ประธานคณะกรรมการสรรหา และพิจารณา

  ค่าตอบแทน

นายอุดม ชาติยานนท์ กรรมการสรรหา และพิจารณาค่าตอบแทน

นายกาวิน จอห์น วอล์คเกอร์ กรรมการสรรหา และพิจารณาค่าตอบแทน

  ฝ่ายจัดการ บริษัท ซิงเกอร์ประเทศไทย จำกัด (มหาชน)

นายบุญยง ตันสกุล กรรมการผู้จัดการใหญ่

นายไพฑูรย์ ศุกร์คณาภรณ์ ผู้อำนวยการฝ่ายบัญชีและการเงิน

นายคณิศร นุชนาฏ ผู้อำนวยการฝ่ายขาย

นายสมพร กิจทวีสินพูน ผู้อำนวยการฝ่ายการตลาด

  ฝ่ายจัดการ บริษัท ซิงเกอร์ ลีสซิ่ง (ประเทศไทย) จำกัด

  นายสยาม อุฬารวงศ์ กรรมการผู้จัดการ

ขอบเขตอำนาจหน้าที่ของคณะกรรมการบริษัท

กรรมการบริษัทต้องปฏิบัติหน้าที่เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติที่ประชุมผู้ถือหุ้นด้วยความซื่อสัตย์ สุจริตและระมัดระวังรักษาผลประโยชน์บริษัท

กรรมการต้องมีความรับผิดชอบต่อผู้ถือหุ้นโดยสม่ำเสมอ (Accountability to Shareholders)
ดำเนินงานโดยรักษาผลประโยชน์ของผู้ถือหุ้น มีการเปิดเผยข้อมูลต่อผู้ลงทุนอย่างถูกต้องครบถ้วน
และโปร่งใส

การดำเนินกิจการของบริษัท จะได้รับการชี้แนะแนวทางการดำเนินธุรกิจจากบริษัท SINGER
(THAILAND) B.V. ซึ่งเป็นผู้ถือหุ้นรายใหญ่ มีการควบคุมดูแลโดยคณะกรรมการบริษัท
ให้ฝ่ายจัดการปฏิบัติการให้เป็นไปตามนโยบาย
โดยกำหนดให้กรรมการที่ระบุไว้ตามหนังสือรับรองของบริษัท
เป็นผู้มีอำนาจลงนามผูกพันบริษัทและมีอำนาจกระทำกิจการทั้งหลายทั้งปวงแทนในนามบริษัทรวมทั้งการฟ้องร้อง
และต่อสู้คดี และการใช้สิทธิทางศาลด้วยประการอื่นใด ตลอดจนกระทำนิติกรรม
ตราสารและเอกสาร
คณะกรรมการมีอำนาจพิจารณากำหนดและแก้ไขเปลี่ยนแปลงชื่อกรรมการผู้มีอำนาจลงนามผูกพันบริษัท
เพื่อประสิทธิภาพในการบริหาร และการจัดการ คณะกรรมการบริษัท จะมอบหมายอำนาจการบริหาร
และการจัดการลงไปยังฝ่ายจัดการ และผู้บริหารลดหลั่นกันลงไป

ขอบเขตอำนาจหน้าที่ของคณะกรรมการตรวจสอบ

ตามมติคณะกรรมการบริษัท ครั้งที่ 172 เมื่อวันที่ 12 พฤศจิกายน 2551
ซึ่งมีคณะกรรมการตรวจสอบเข้าร่วมประชุมได้กำหนดขอบเขตอำนาจหน้าที่ของคณะกรรมการตรวจสอบ
ดังนี้

1.  สอบทานให้บริษัทมีการรายงานทางการเงินอย่างถูกต้อง และเพียงพอ

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Control) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
    ประเมินผลการปฏิบัติงานของหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฏหมาย และข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผล และเป็นประโยชน์สูงสุดต่อบริษัท

6.  จัดทำรายการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และประกอบด้วยข้อมูลตามเกณฑ์ที่ตลาดหลักทรัพย์กำหนด

7.  ปฏิบัติการอื่นใดตามที่คณะกรรมการของบริษัท
    มอบหมายด้วยความเห็นชอบจากคณะกรรมการตรวจสอบ

ขอบเขตอำนาจหน้าที่ของคณะกรรมการสรรหาและพิจารณาค่าตอบแทน

ตามมติคณะกรรมการบริษัท ครั้งที่ 183 เมื่อวันที่ 12 พฤศจิกายน 2553 ซึ่งมีคณะกรรมการสรรหา
และพิจารณาค่าตอบแทนเข้าร่วมประชุม
ได้กำหนดขอบเขตอำนาจหน้าที่ของคณะกรรมการสรรหาและพิจารณาค่าตอบแทนดังนี้

  1. พิจารณาเสนอแนะต่อคณะกรรมการ ซึ่งนโยบาย และหลักเกณฑ์ สำหรับโครงสร้าง
  องค์ประกอบ คุณสมบัติ การเลือกกรรมการ (Board members) คณะกรรมการต่างๆ
  ในคณะกรรมการ (Board committees) และฝ่ายบริหารอาวุโส ของบริษัท
  และบริษัทย่อยรวมทั้งแผนการสืบทอดตำแหน่งที่เหมาะสม

  2. ภายใต้บังคับนโยบายต่างๆ ที่ออกโดยคณะกรรมการ และการอนุมัติของผู้ถือหุ้นในกรณีที่กำหนด
  คัดเลือก
  และเสนอแนะต่อคณะกรรมการซึ่งบุคคลผู้มีคุณสมบัติที่เหมาะสมเพื่อให้ได้รับการเสนอชื่อแต่งตั้งเป็น
  (ก) กรรมการ (ข) กรรมการและประธานคณะกรรมการต่างๆ ของคณะกรรมการ (ค)
  กรรมการผู้จัดการใหญ่ และผู้บริหารซึ่งรายงานตรงต่อกรรมการผู้จัดการใหญ่ของบริษัท
  และบริษัทย่อย

  3. พิจารณาเสนอแนะต่อคณะกรรมการ ภายใต้บังคับการอนุมัติของผู้ถือหุ้นในกรณีที่กำหนด
  ซึ่งนโยบาย โครงสร้าง และแผนต่างๆ เกี่ยวกับค่าตอบแทน ผลประโยชน์ และสิ่งจูงใจ
  สำหรับกรรมการ กรรมการของคณะกรรมการต่างๆ ในคณะกรรมการ
  และผู้บริหารอาวุโสของบริษัทและบริษัทย่อย
  โดยมีจุดประสงค์ให้นโยบายค่าตอบแทนโดยรวมของบริษัทสอดคล้องกับวัฒนธรรม วัตถุประสงค์
  กลยุทธ์และระบบการควบคุมของบริษัท

  4. เสนอแนะต่อคณะกรรมการ ซึ่งนโยบาย หลักเกณฑ์ และวิธีการการประเมินเป็นระยะๆ
  ซึ่งการปฏิบัติงานของคณะกรรมการ คณะกรรมการต่างๆ ในคณะกรรมการ
  และผู้บริหารอาวุโสของบริษัทและบริษัทย่อย ปฏิบัติตามนโยบาย หลักเกณฑ์
  และวิธีการดังกล่าวและรายงานผลต่อคณะกรรมการ

  5. ดำเนินการอื่นใดตามที่คณะกรรมการมอบหมายเกี่ยวกับการดังกล่าวข้างต้น

ขอบเขตอำนาจหน้าที่ของกรรมการผู้จัดการใหญ่

ตามมติคณะกรรมการบริษัท ซึ่งมีคณะกรรมการตรวจสอบเข้าร่วมประชุม
ได้กำหนดขอบเขตอำนาจหน้าที่ของกรรมการผู้จัดการใหญ่ ดังนี้

ให้กรรมการผู้จัดการใหญ่มีอำนาจดำเนินการตามที่คณะกรรมการบริษัทได้มอบหมาย
ซึ่งอยู่ภายใต้กฎระเบียบ และข้อบังคับของบริษัท
ทั้งนี้การมอบอำนาจดังกล่าวต้องไม่มีลักษณะเป็นการมอบอำนาจที่ทำให้สามารถอนุมัติรายการที่ตน
หรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัท หรือบริษัทย่อย

กรรมการผู้จัดการใหญ่มีขอบเขตอำนาจหน้าที่ ดังนี้

1) มีอำนาจพิจารณาอนุมัติการขอกู้ยืมหรือการขอสินเชื่อใดๆ
ของบริษัทภายในวงเงินสำหรับแต่ละรายการไม่เกิน 300 ล้านบาท หรือจำนวนเทียบเท่า

2) ดำเนินการ และบริหารจัดการดำเนินธุรกิจตามปกติของบริษัท
และสามารถอนุมัติรายการที่เป็นธุรกรรมตามปกติของบริษัท เช่น การจัดซื้อสินค้า ยานพาหนะ วัสดุ
เครื่องมืออุปกรณ์ เครื่องใช้ การอนุมัติค่าใช้จ่าย การอนุมัติการขาย เช่าซื้อ การอนุมัติการตัดหนี้สูญ
(โดยให้เป็นไปตามนโยบาย และขั้นตอนของบริษัท) และการว่าจ้างที่ปรึกษาด้านต่างๆ เป็นต้น
ที่มีมูลค่าสำหรับแต่ละรายการที่ไม่เกิน 30 ล้านบาทได้

3) ดำเนินการ และบริหารจัดการ การดำเนินธุรกิจของบริษัทให้เป็นไปตามนโยบายธุรกิจ
แผนธุรกิจ และกลยุทธ์ ทางธุรกิจที่คณะกรรมการบริษัทได้อนุมัติแล้ว

4) มอบอำนาจ
หรือมอบหมายให้บุคคลอื่นใดที่กรรมการผู้จัดการใหญ่เห็นสมควรทำหน้าที่แทนกรรมการผู้จัดการใหญ่ในเรื่องที่จำเป็น
และสมควร โดยให้อยู่ในดุลพินิจของกรรมการผู้จัดการใหญ่ซึ่งอยู่ภายใต้หลักเกณฑ์
และกฎระเบียบข้อบังคับของบริษัท

5) สรุปผลการดำเนินงานเพื่อนำเสนอคณะกรรมการบริษัท

6) กำหนดโครงสร้างองค์กร การบริหาร โดยให้ครอบคลุมทุกรายละเอียดของการคัดเลือก
การฝึกอบรม การว่าจ้าง และการเลิกจ้างของพนักงานของบริษัทฯ

7) ปฏิบัติหน้าที่อื่นๆ ตามที่ได้รับมอบหมายในแต่ละช่วงเวลาจากคณะกรรมการบริษัท

ทั้งนี้การมอบอำนาจหน้าที่ และความรับผิดของกรรมการผู้จัดการใหญ่ดังกล่าวข้างต้น
จะไม่รวมถึงอำนาจ และ/หรือ การมอบอำนาจช่วงในการอนุมัติรายการใดที่ตน
หรือผู้รับมอบอำนาจช่วง หรือบุคคลที่อาจมีความขัดแย้ง
(ตามข้อบังคับของบริษัทและตามที่สำนักงานคณะกรรมการกำกับหลักทรัพย์และตลาดหลักทรัพย์
(กลต.) กำหนด) มีส่วนได้เสีย หรือผลประโยชน์ในลักษณะอื่นใดขัดแย้งกับบริษัท
หรือบริษัทย่อยของบริษัทซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัท
และ/หรือ ที่ประชุมผู้ถือหุ้น (แล้วแต่กรณี) เพื่อพิจารณา อนุมัติรายการดังกล่าว
ตามที่ข้อบังคับของบริษัท หรือกฎหมายที่เกี่ยวข้องกำหนด

9.2 การสรรหากรรมการและผู้บริหาร 

การสรรหากรรมการและผู้บริหาร บริษัทมีคณะกรรมการสรรหาและพิจารณาค่าตอบแทน
ทำหน้าที่พิจารณาสรรหาผู้ที่มีความรู้
ความสามารถเหมาะสมที่จะได้รับการคัดเลือกเพื่อมาดำรงตำแหน่งเป็นประธานกรรมการ กรรมการ
และผู้บริหารของบริษัท ตามขอบเขตอำนาจหน้าที่ของคณะกรรมการสรรหาและพิจารณาค่าตอบแทน
คณะกรรมการบริษัทฯ และ SINGER (THAILAND) B.V. ซึ่งเป็นผู้ถือหุ้นรายใหญ่
ซึ่งถือหุ้นคิดเป็นร้อยละ 40
จะเสนอบุคคลที่เหมาะสมต่อที่ประชุมผู้ถือหุ้นสามัญประจำปีเพื่อลงมติพิจารณา

การดำรงตำแหน่งของกรรมการนั้น ประธานกรรมการนำเสนอต่อผู้ถือหุ้น
โดยในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  2. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว หรือ
  หลายคน

  เป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

9.3 ค่าตอบแทนกรรมการบริษัทและผู้บริหารของบริษัท สำหรับปี 2555

ค่าตอบแทนกรรมการ :
คณะกรรมการสรรหาและพิจารณาค่าตอบแทนเป็นผู้พิจารณาค่าตอบแทนของกรรมการบริษัท
ได้กำหนดค่าตอบแทนกรรมการไว้อย่างชัดเจนและโปร่งใส
ค่าตอบแทนอยู่ในระดับเดียวกับอุตสาหกรรมเดียวกัน
การพิจารณาได้เปรียบเทียบจากค่าตอบแทนกรรมการของบริษัทต่างๆ ที่จดทะเบียนในตลาดหลักทรัพย์
โดยใช้ข้อมูลประกอบจาก “ รายงานการสำรวจค่าตอบแทนกรรมการ ประจำปี 2555 ”
ซึ่งจัดทำโดย “สมาคมส่งเสริมสถาบันกรรมการบริษัทไทย” ได้ขออนุมัติจากที่ประชุมผู้ถือหุ้นแล้ว
กรรมการที่ได้รับมอบหมายให้เป็นกรรมการตรวจสอบได้รับค่าตอบแทนเพิ่มตามปริมาณงานที่เพิ่มขึ้น

ค่าตอบแทนผู้บริหาร:
ค่าตอบแทนผู้บริหารเป็นไปตามหลักการและนโยบายที่กำหนดโดยผู้ถือหุ้นรายใหญ่ของบริษัท
ค่าตอบแทนดังกล่าวเชื่อมโยงกับผลการดำเนินงานของบริษัท
และผลการดำเนินงานของผู้บริหารแต่ละท่าน

จำนวนค่าตอบแทนในปี 2555: บริษัทได้จ่ายค่าตอบแทนต่างๆ ให้แก่กรรมการและผู้บริหาร
มีรายละเอียดดังนี้

1.  ค่าตอบแทนที่เป็นตัวเงิน

+------------------------+--------------+----------------+------------+
| ชื่อ –สกุล                | ตำแหน่ง       | พ.ศ. 2554      | พ.ศ. 2555  |
|                        |              |                |            |
|                        |              | บาท            | บาท        |
+------------------------+--------------+----------------+------------+
| พลเรือเอกหม่อมหลวง อัศนี   | ป            | 400,000        | 430,000    |
| ปราโมช                 | ระธานกรรมการ |                |            |
+------------------------+--------------+----------------+------------+
| นายอุดม ชาติยานนท์        | กรรมการ      | 400,000        | 430,000    |
+------------------------+--------------+----------------+------------+
| นายคริสโตฟอร์ จอห์น คิง    | กรรมการ      | 370,000        | 397,700    |
+------------------------+--------------+----------------+------------+
| นายพิพิธ พิชัยศรทัต         | กรรมการ      | 370,000        | 397,700    |
+------------------------+--------------+----------------+------------+
|                        | รวมทั้งหมด     | 1,540,000      | 1,655,400  |
+------------------------+--------------+----------------+------------+

หมายเหตุ ฝ่ายจัดการที่เป็นกรรมการบริษัท ไม่ได้รับค่าตอบแทน

ค่าตอบแทนของฝ่ายจัดการ

+----------------------------------+------+---------+------+---------+
| รายการ                           | พ.ศ. |         | พ.ศ. |         |
|                                  | 2554 |         | 2555 |         |
+----------------------------------+------+---------+------+---------+
|                                  | จำนว | บาท     | จำนว | บาท     |
|                                  | นราย |         | นราย |         |
+----------------------------------+------+---------+------+---------+
| • ค่าตอบแทนของฝ่ายจัดการ            | 5    | 23,46   | 5    | 26,12   |
|                                  |      | 9,000.- |      | 0,040.- |
| โดยเป็นค่าตอบแทนในรูปของเงินเดือน     |      |         |      |         |
| โบนัส และเงินรางวัล                 |      |         |      |         |
+----------------------------------+------+---------+------+---------+

2. ค่าตอบแทนอื่น ๆ

+----------------------------------+------+---------+-------+---------+
| รายการ                           | พ.ศ. |         | พ.ศ.  |         |
|                                  | 2554 |         | 2555  |         |
+----------------------------------+------+---------+-------+---------+
|                                  | จำนว | บาท     | จำน   | บาท     |
|                                  | นราย |         | วนราย |         |
+----------------------------------+------+---------+-------+---------+
| • ค่าตอบแทนของฝ่ายจัดการ            | 5    | 82      | 5     | 90      |
|                                  |      | 4,760.- |       | 6,912.- |
| โดยเป                            |      |         |       |         |
| ็นค่าตอบแทนในรูปเงินกองทุนสำรองเลี้ยงชีพ |      |         |       |         |
+----------------------------------+------+---------+-------+---------+

9.4 รายงานการปฏิบัติตามหลักการกำกับดูแลกิจการที่ดี

บริษัท ซิงเกอร์ประเทศไทย จำกัด (มหาชน) ตระหนักถึงความสำคัญของการกำกับดูแลกิจการที่ดี
ซึ่งเป็นกลไกลสำคัญในการเชื่อมโยงความสัมพันธ์
และผลประโยชน์ระหว่างผู้มีส่วนได้เสียทุกภาคส่วนให้เป็นไปอย่างยั่งยืน
และยังเป็นปัจจัยสำคัญปัจจัยหนึ่งที่จะทำให้บริษัทบรรลุถึงเป้าหมายในการดำเนินธุรกิจและสร้างการเติบโตให้บริษัทอย่างยั่งยืนต่อไปในระยะยาว

คณะกรรมการบริษัทได้กำหนดหลักการกำกับดูแลกิจการที่ดีของบริษัท
เพื่อเป็นแนวทางในการดำเนินธุรกิจสำหรับ กรรมการ ผู้บริหารและพนักงานของบริษัท ทั้งนี้
กรรมการ ผู้บริหาร และพนักงานของบริษัททุกคน
ได้รับทราบจรรยาบรรณและนโยบายกำกับดูแลกิจการ
เพื่อเป็นการแสดงถึงเจตนารมณ์ร่วมกันในการยึดถือปฏิบัติตามอย่างเคร่งครัด
นอกจากนี้บริษัทยังมีการเผยแพร่และสื่อสารให้ทุกคนในองค์กร ผ่านการปฐมนิเทศพนักงานใหม่
วารสารภายในบริษัท การประชุมผู้บริหารพบพนักงานประจำเดือน แผ่นป้ายประชาสัมพันธ์
ตลอดจนเว็บไซต์และการจัดกิจกรรมของบริษัท เพื่อเสริมสร้างความตระหนัก
และการมีส่วนร่วมของบุคลากรทั่วองค์กรอย่างต่อเนื่อง

นอกจากนี้ ในปี 2556 นี้บริษัทมีแผนที่จะทบทวนและปรับปรุงหลักการกำกับดูแลกิจการที่ดี
เพื่อให้เหมาะสมกับการเปลี่ยนแปลงซึ่งอาจเกิดจากการดำเนินธุรกิจ สภาพแวดล้อม สถานการณ์
หรือกฎหมาย และกฏระเบียบที่เกี่ยวข้อง

1. สิทธิของผู้ถือหุ้น

คณะกรรมการบริษัทให้ความสำคัญในการดูแล และรักษาสิทธิของผู้ถือหุ้นทุกรายดังนี้

1. ให้ข้อมูลที่สำคัญและจำเป็นสำหรับผู้ถือหุ้นเกี่ยวกับการดำเนินธุรกิจอย่างชัดเจน
และมีความถูกต้องเพียงพอ ทันต่อเหตุการณ์อย่างเท่าเทียมกัน
เพื่อประกอบการตัดสินใจในการประชุมผู้ถือหุ้น

2. ผู้ถือหุ้นทุกรายได้รับข้อมูลประกอบการประชุมที่มีรายละเอียดครบถ้วน เพียงพอ
รวมทั้งมีความเห็นของคณะกรรมการบริษัทในทุกวาระเป็นการล่วงหน้าก่อนวันประชุมผู้ถือหุ้นไม่น้อยกว่า
14 วัน เกินกว่าระยะเวลาที่กำหนดไว้ตามกฎหมาย
อีกทั้งบริษัทได้มีการเผยแพร่ข้อมูลบนเว็บไซด์ของบริษัท
ในเรื่องขอเชิญให้ผู้ถือหุ้นเสนอวาระการประชุมสามัญผู้ถือหุ้นล่วงหน้า
โดยมีหลักเกณฑ์ตามที่บริษัทกำหนด
และเผยแพร่ข้อมูลประกอบวาระการประชุมผู้ถือหุ้นก่อนการจัดส่งเอกสาร
เพื่อเปิดโอกาสให้ผู้ถือหุ้นมีเวลาศึกษาข้อมูลดังกล่าวได้อย่างละเอียด

3. ในกรณีที่ผู้ถือหุ้นไม่สามารถเข้าร่วมประชุมด้วยตนเอง
ทางบริษัทเปิดโอกาสให้ผู้ถือหุ้นสามารถมอบฉันทะให้กรรมการอิสระหรือบุคคลอื่นเข้าร่วมประชุมแทนตน
และลงมติแทนได้ โดยใช้หนังสือมอบฉันทะที่ได้จัดส่งไปพร้อมหนังสือนัดประชุม
โดยบริษัทได้จัดทำหนังสือมอบฉันทะในรูปแบบที่ผู้ถือหุ้นสามารถกำหนดทิศทางการออกเสียงลงคะแนนได้ตามแบบที่กระทรวงพาณิชย์กำหนด
และผู้ถือหุ้นยังสามารถดาวน์โหลดแบบหนังสือมอบฉันทะผ่านเว็บไซต์ของบริษัทได้
และบริษัทยังได้จัดให้มีอากรแสตมป์ไว้บริการผู้ถือหุ้นสำหรับปิดหนังสือมอบฉันทะอีกด้วย
บริษัทยังให้สิทธิแก่ผู้ถือหุ้นที่เข้าร่วมประชุมภายหลังจากประธานในที่ประชุมเปิดการประชุมแล้ว
สามารถออกเสียงลงคะแนนได้ในวาระที่อยู่ระหว่างการพิจารณา และยังไม่ได้มีการลงมติ
และนับเป็นองค์ประชุมตั้งแต่วาระที่ได้เข้าประชุมเป็นต้นไป
เว้นแต่ที่ประชุมผู้ถือหุ้นจะมีความเห็นเป็นอย่างอื่น

4. ก่อนวันประชุมผู้ถือหุ้น
บริษัทเปิดโอกาสให้ผู้ถือหุ้นรายเดียวหรือหลายรายที่ถือหุ้นนับรวมกันได้ไม่น้อยกว่าร้อยละ 5
ของจำนวนหุ้นที่มีสิทธิออกเสียงทั้งหมดของบริษัท
มีสิทธิที่จะเสนอวาระในการประชุมสามัญผู้ถือหุ้นประจำปี 2556
โดยบริษัทเปิดโอกาสให้ผู้ถือหุ้นเสนอวาระล่วงหน้าตั้งแต่วันที่ 4 ธันวาคม 2555 – วันที่ 20
มกราคม 2556

5. ในปี 2555 บริษัทได้จัดประชุมสามัญผู้ถือหุ้นประจำปี ในวันที่ 30 เมษายน 2555
ซึ่งมีกรรมการเข้าร่วมประชุมทั้งสิ้น 6 ท่าน
เหตุที่ไม่สามารถกำหนดให้กรรมการเข้าร่วมประชุมครบทุกท่าน
เนื่องจากกรรมการบางท่านมีภารกิจอยู่ในต่างประเทศ
เป็นกรรมการที่เป็นตัวแทนของผู้ถือหุ้นรายใหญ่และมีถิ่นพำนักอยู่ที่ต่างประเทศ
แต่อย่างไรก็ตามแม้จะไม่ได้มาร่วมประชุม ท่านเหล่านั้นก็ได้พิจารณาข้อมูลต่างๆ
พร้อมทั้งได้แสดงความคิดเห็นจากวาระการประชุมของคณะกรรมการที่ได้จัดส่งให้ไปก่อนหน้าแล้ว
โดยบริษัทได้พิจารณาเห็นสมควรให้จัดประชุมผู้ถือหุ้น ณ ห้องประชุม ชั้น 30 อาคาร กสท
โทรคมนาคม ถ. เจริญกรุง บางรัก กรุงเทพฯ เช่นเดียวกับในปี 2554
เนื่องจากสามารถรองรับจำนวนผู้ถือหุ้นที่ให้ความสนใจเข้าร่วมประชุมมากขึ้น
ทั้งนี้เพื่ออำนวยความสะดวกให้ผู้ถือหุ้นสามารถเข้าร่วมประชุม
และซักถามตลอดจนแสดงความคิดเห็นต่างๆ อยู่ภายในห้องประชุมเดียวกัน
ทำให้การประชุมดำเนินไปอย่างราบรื่น และมีประสิทธิภาพ
นอกจากนั้นบริษัทยังได้จัดแสดงผลิตภัณฑ์ของบริษัทให้ผู้ถือหุ้นได้รับทราบ
และเปิดโอกาสให้ผู้ถือหุ้นที่สนใจผลิตภัณฑ์ของบริษัท ซื้อในราคาพิเศษอีกด้วย
และในระหว่างปีบริษัทได้มีการเรียกประชุมวิสามัญผู้ถือหุ้น จำนวน 1 ครั้ง เมื่อวันที่ 26 พฤศจิกายน
2555 ที่ผ่านมาด้วย

6. ในวันประชุมผู้ถือหุ้น บริษัทได้จัดให้มีการลงทะเบียนโดยใช้ระบบบาร์โค้ต
ที่แสดงถึงเลขทะเบียนของผู้ถือหุ้นแต่ละรายที่ได้จัดพิมพ์ไว้บนแบบลงทะเบียน และหนังสือมอบฉันทะ
เพื่อให้ผู้ถือหุ้นได้รับความสะดวกในการประชุม และทำให้ขั้นตอนการลงทะเบียนเป็นไปอย่างรวดเร็ว
นอกจากนี้ในการใช้สิทธิออกเสียงแต่ละวาระได้ใช้วิธีเก็บบัตรยืนยันลงคะแนนของผู้ถือหุ้นเฉพาะบัตรยืนยันการลงทะเบียนเสียงที่ไม่เห็นด้วย
และงดออกเสียง เพื่อคำนวนหักออกจากผู้ที่มีสิทธิออกเสียงลงคะแนนทั้งหมด
และสำหรับวิธีการนับคะแนน บริษัทได้ใช้โปรแกรมการประชุมผู้ถือหุ้น
เป็นเครื่องมือช่วยนับคะแนนเพื่อให้เกิดความถูกต้อง รวดเร็ว
สามารถประกาศผลคะแนนได้ทันทีหลังจากจบการพิจารณาแต่ละวาระ
โดยเมื่อจบการประชุมผู้ถือหุ้นสามารถขอตรวจสอบรายละเอียดได้

7. ในการประชุมสามัญผู้ถือหุ้นประจำปี จะมีกรรมการที่ครบรอบออกตามวาระจำนวน 1 ใน 3
ของจำนวนกรรมการทั้งหมด ซึ่งในวาระเลือกตั้งกรรมการ
ได้มีการชี้แจงให้ผู้ถือหุ้นทราบว่าตามข้อบังคับบริษัทในกรณีที่บุคคลผู้ได้รับการเสนอชื่อเป็นกรรมการมีจำนวนไม่เกินกว่าจำนวนกรรมการที่จะพึงมีได้ในการเลือกตั้งครั้งนั้น
โดยบริษัทได้เปิดโอกาสให้ผู้ถือหุ้นเสนอชื่อบุคคลให้เข้ารับการเลือกตั้ง ล่วงหน้า ตั้งแต่วันที่ 14
ธันวาคม 2555 – วันที่ 20 มกราคม 2556
และในวาระเลือกตั้งกรรมการได้มีการให้ผู้ถือหุ้นลงคะแนนเสียงเลือกกรรมการเป็นรายบุคคล

8. ในการประชุมผู้ถือหุ้นได้จัดสรรเวลาให้อย่างเหมาะสม และเปิดโอกาสให้ผู้ถือหุ้นแสดงความเห็น
ข้อเสนอแนะ หรือตั้งคำถามในวาระต่างๆ อย่างอิสระก่อนการลงมติในวาระใดๆ
เพื่อให้ผู้ถือหุ้นได้รับทราบข้อมูลรายละเอียดในเรื่องดังกล่าวอย่างเพียงพอ
ทั้งนี้ในวาระที่ผู้ถือหุ้นมีข้อสังสัยหรือข้อซักถาม ทางคณะกรรมการบริหารได้ตอบข้อซักถาม
พร้อมทั้งได้เตรียมบุคลากรที่เกี่ยวข้องบันทึกประเด็นซักถามและข้อคิดเห็นที่สำคัญไว้
และเป็นผู้ให้คำตอบภายใต้ความรับผิดชอบของคณะกรรมการบริษัท

9. ในแต่ละวาระการประชุมผู้ถือหุ้น ผู้ถือหุ้นสามารถขอให้มีการลงคะแนนเสียงด้วยวิธีลับได้
หากผู้ถือหุ้นไม่น้อยกว่าห้าคนร้องขอ
และที่ประชุมมีมติอนุมัติด้วยคะแนนเสียงข้างมากให้ลงคะแนนด้วยวิธีลับ

10. กำหนดให้มีวาระเกี่ยวกับค่าตอบแทนของกรรมการบริษัท
โดยมีการพิจารณาจากคณะกรรมการสรรหา
และพิจาณาค่าตอบแทนเป็นผู้พิจารณาค่าตอบแทนของคณะกรรมการบริษัท
ได้กำหนดค่าตอบแทนกรรมการไว้อย่างชัดเจน และโปร่งใส เพื่อชี้แจงให้ผู้ถือหุ้นได้ทราบจำนวน
และประเภทของค่าตอบแทนที่กรรมการแต่ละคนได้รับ ซึ่งได้มีการชี้แจงอย่างละเอียดไว้ในหัวข้อ
ค่าตอบแทนกรรมการบริษัท และผู้บริหารของบริษัท ประจำปี 2555 ของรายงานประจำปีนี้ด้วย

11. ในการประชุมสามัญประจำปีผู้ถือหุ้นในปี 2555 และการประชุมวิสามัญผู้ถือหุ้น ครั้งที่ 1/2555
บริษัทได้พิจารณาตามลำดับในระเบียบวาระที่ได้กำหนดไว้ในหนังสือนัดประชุมที่ได้ส่งให้ผู้ถือหุ้นล่วงหน้า
โดยไม่มีการเปลี่ยนแปลงลำดับวาระดังกล่าว
และไม่มีการขอให้ที่ประชุมพิจารณาเรื่องอื่นที่นอกเหนือไปจากที่กำหนดไว้ในหนังสือนัดประชุมผู้ถือหุ้นแต่อย่างใด

12. หลังจากการประชุมสามัญประจำผู้ถือหุ้น และการประชุมวิสามัญผู้ถือหุ้นเสร็จสิ้นทุกครั้ง
เลขานุการบริษัทร่วมกับบริษัท ที่ปรึกษากฏหมาย แชนด์เลอร์และทองเอก จำกัด
ซึ่งเป็นที่ปรึกษากฏหมายอิสระของบริษัทเข้าร่วมประชุม
และเป็นผู้มีหน้าที่จดบันทึกรายงานการประชุมอย่างชัดเจน และเป็นลายลักษณ์อักษร
พร้อมทั้งมีการเผยแพร่ทางเว็บไซต์ของบริษัทภายใน 14 วัน นับจากวันประชุม
และนำส่งสำเนารายงานการประชุมผู้ถือหุ้นให้ตลาดหลักทรัพย์ฯ ภายในเวลาที่กำหนด
มีการจัดทำรายงานการประชุมเสนอให้ที่ประชุมผู้ถือหุ้นของบริษัทรับรองในวาระแรกของการประชุมครั้งถัดไป
ทั้งนี้ ในการประชุมผู้ถือหุ้นในวาระที่มีการรับรองรายงานการประชุมครั้งที่ผ่านมา บริษัทได้เปิดกว้าง
และให้ผู้ถือหุ้นสามารถแสดงความคิดเห็น
ขอแก้ไขเพิ่มเติมรายงานการประชุมให้มีความละเอียดถูกต้องมากที่สุดได้
รายงานการประชุมที่ที่ประชุมรับรองแล้วจะถูกจัดเก็บอย่างเป็นระบบในรูปแบบของเอกสารของบริษัท
ณ สำนักงานเลขานุการบริษัท
และจัดเก็บในรูปแบบเอกสารอิเล็กทรอนิกส์พร้อมกับเอกสารประกอบวาระการประชุมต่างๆ
เพื่อสะดวกในการสืบค้นอ้างอิง

2. การปฏิบัติต่อผู้ถือหุ้นอย่างเท่าเทียมกัน

บริษัทได้มีการดำเนินการให้ผู้ถือหุ้น ทุกราย ทุกกลุ่ม ไม่ว่าจะเป็นผู้ถือหุ้นรายใหญ่ ผู้ถือหุ้นส่วนน้อย
นักลงทุนสถาบัน ได้รับข้อมูลของบริษัทที่ถูกต้อง เพียงพอ ทันเวลา และเท่าเทียมกันอย่างแท้จริง
ดังนี้

การกำหนดให้กรรมการอิสระเป็นผู้มีหน้าที่ดูแลผู้ถือหุ้นส่วนน้อย

ผู้ถือหุ้นส่วนน้อยสามารถเสนอแนะ แสดงความคิดเห็น หรือแจ้งข้อร้องเรียนไปยังกรรมการอิสระ
ผ่าน e-mail: chank@singerthai.co.th ซึ่งเป็นอีเมล์โดยตรงของเลขานุการบริษัท
และรายงานตรงต่อกรรมการอิสระ ซึ่งจะเป็นผู้พิจารณาดำเนินการให้เหมาะสมในแต่ละเรื่อง เช่น
หากเป็นข้อร้องเรียน กรรมการอิสระจะดำเนินการตรวจสอบข้อเท็จจริง
และหาวิธีการเยียวยาที่เหมาะสม
หรือกรณีเป็นข้อเสนอแนะที่กรรมการอิสระพิจารณาแล้วมีความเห็นว่าเป็นเรื่องสำคัญที่มีผลต่อผู้มีส่วนได้เสียโดยรวมหรือมีผลต่อการประกอบธุรกิจของบริษัท
กรรมการอิสระจะเสนอเรื่องดังกล่าวต่อที่ประชุมคณะกรรมการบริษัทเพื่อพิจารณากำหนดเป็นวาระการประชุมในการประชุมผู้ถือหุ้น

อีกทั้ง บริษัทกำหนดหลักเกณฑ์การให้สิทธิผู้ถือหุ้นส่วนน้อยเสนอวาระการประชุม
และ/หรือชื่อบุคคลเพื่อแต่งตั้งเป็นกรรมการล่วงหน้าให้คณะกรรมการอิสระ
พิจารณากำหนดเป็นระเบียบวาระการประชุมสามัญผู้ถือหุ้น เพื่อให้โอกาสผู้ถือหุ้น
มีส่วนร่วมในการกำกับดูแลบริษัท และคัดสรรบุคคลที่มีคุณสมบัติเหมาะสม
และปฏิบัติหน้าที่ได้อย่างมีประสิทธิภาพเพื่อประโยชน์สูงสุดของผู้ถือหุ้น
และผู้มีส่วนได้เสียทุกฝ่ายโดยให้สิทธิผู้ถือหุ้นท่านเดียวหรือหลายท่านที่มีหุ้นรวมกันไม่น้อยกว่า ร้อยละ
5 ของจำนวนหุ้นที่ออกจำหน่ายแล้วทั้งหมด
เสนอวาระการประชุมหรือเสนอรายชื่อบุคคลที่มีความเหมาะสมเข้าดำรงตำแหน่งกรรมการบริษัท
ก่อนการประชุมสามัญประจำปีผู้ถือหุ้น ในช่วงวันที่ 14 ธันวาคม 2555 – วันที่ 20 มกราคม 2556

สำหรับการประชุมสามัญผู้ถือหุ้นประจำปี 2556
บริษัทได้นำหลักเกณฑ์ดังกล่าวเผยแพร่บนเว็บไซต์ของบริษัท
พร้อมทั้งได้แจ้งไปกับหนังสือเชิญประชุมผู้ถือหุ้น โดยมีระยะเวลาตามที่กล่าวไปแล้วนั้น อย่างไรก็ตาม
ไม่มีผู้ถือหุ้นเสนอวาระการประชุมและไม่มีการเสนอชื่อบุคคลสมัครเป็นกรรมการในระยะเวลาดังกล่าว

การป้องกันความขัดแย้งทางผลประโยชน์

คณะกรรมการบริษัทได้กำหนดนโยบาย และการดำเนินการต่าง ๆ ดังนี้

  􀄻 บริษัทมีโครงสร้างการถือหุ้นที่ชัดเจน โปร่งใส ไม่มีการถือหุ้นไขว้กับผู้ถือหุ้นรายใหญ่
  จึงไม่ทำให้เกิดความขัดแย้งทางผลประโยชน์ให้แก่ฝ่ายใดฝ่ายหนึ่ง
  โดยได้เปิดเผยโครงสร้างการถือหุ้นของบริษัท และบริษัทย่อยไว้ในรายงานประจำปีอย่างละเอียด
  รวมถึงการเปิดเผยการถือหลักทรัพย์ของคณะกรรมการบริษัทอย่างครบถ้วน

  􀄻 มีการแบ่งแยกหน้าที่ความรับผิดชอบอย่างชัดเจนระหว่างคณะกรรมการบริษัท ฝ่ายบริหาร
  และผู้ถือหุ้น จึงทำให้ปราศจากการก้าวก่ายหน้าที่ความรับผิดชอบ
  ในกรณีที่กรรมการบริษัทหรือผู้บริหารคนใดคนหนึ่งมีส่วนได้เสียกับผลประโยชน์ในเรื่องที่กำลังพิจารณา
  ผู้มีส่วนได้เสียนั้นก็จะไม่เข้าร่วมประชุม
  หรืองดออกเสียงเพื่อให้การตัดสินใจของคณะกรรมการบริษัท และผู้บริหารเป็นไปอย่างยุติธรรม
  เพื่อประโยชน์ของผู้ถือหุ้นอย่างแท้จริง

  􀄻 การกำหนดนโยบายการกำกับดูแล และการใช้ข้อมูลภายในไว้ในอำนาจดำเนินการ
  และข้อบังคับพนักงานอย่างเป็นลายลักษณ์อักษร
  โดยมีบทกำหนดโทษชัดเจนกรณีที่ผู้บริหารหรือพนักงานนำข้อมูลภายในไปเปิดเผยต่อสาธารณะ
  หรือนำไปใช้ประโยชน์ส่วนตน

  􀄻 จรรยาบรรณของบริษัทได้กำหนดแนวปฏิบัติเพิ่มเติม
  สำหรับการห้ามพนักงานใช้ทรัพย์สินของบริษัท หรือใช้เวลาทำงานในการค้นหาข้อมูล ติดต่อ
  หรือซื้อขายหลักทรัพย์อย่างเป็นประจำ เพื่อประโยชน์สำหรับตนเองหรือบุคคลอื่น
  โดยไม่มีเหตุอันควร และไม่เป็นไปเพื่อประโยชน์ของบริษัท

การดูแลเรื่องการใช้ข้อมูลภายใน

คณะกรรมการบริษัทได้กำหนดมาตรการการป้องกันการใช้ข้อมูลภายในโดยมิชอบ (Insider
Trading) ของบุคคลที่เกี่ยวข้อง ซึ่งหมายถึง คณะกรรมการบริษัท ฝ่ายจัดการ
และพนักงานในหน่วยงานที่เกี่ยวข้องกับข้อมูล รวมทั้งคู่สมรส
และบุตรที่ยังไม่บรรลุนิติภาวะของบุคคลดังกล่าวดังนี้

-   กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์ และ
    ตลาดหลักทรัพย์ ตามมาตรา 59 แห่งพระราชบัญญัติหลักทรัพย์ และตลาดหลักทรัพย์ พ.ศ.
    2535

-   ห้ามไม่ให้ผู้บริหารหรือหน่วยงานที่ได้รับทราบข้อมูลภายใน
    เปิดเผยข้อมูลภายในแก่บุคคลภายนอก หรือบุคคลที่ไม่มีหน้าที่เกี่ยวข้อง
    และไม่ซื้อขายหลักทรัพย์ของบริษัทในช่วง 1 เดือน ก่อนที่งบการเงินเผยแพร่ต่อสาธารณชน
    ในระหว่างปีที่ผ่านมากรรมการ และผู้บริหารได้ปฏิบัติตามนโยบายอย่างเคร่งครัด
    ไม่ปรากฏว่ามีการซื้อขายหุ้นในช่วงที่ห้ามเลย

3. บทบาทของผู้มีส่วนได้เสีย

บริษัทมีการกำหนดเป็นนโยบายของบริษัทจะดำเนินธุรกิจ
โดยยึดมั่นในความรับผิดชอบต่อผู้มีส่วนเกี่ยวข้องทุกฝ่าย เพื่อประโยชน์ร่วมกันอย่างยั่งยืน
โดยคณะกรรมการบริษัทได้กำกับดูแลให้มีระบบการบริหารจัดการที่เชื่อมั่นได้ว่าสามารถรับรู้สิทธิของผู้มีส่วนได้เสียต่าง
ๆ ทั้งที่ได้กำหนดไว้ในกฎหมาย
และที่ได้กำหนดแนวทางไว้เป็นลายลักษณ์อักษรอย่างชัดเจนในหลักบรรษัทภิบาลและจรรยาบรรณ
รวมทั้งรับผิดชอบดูแลให้มั่นใจได้ว่าสิทธิดังกล่าวได้รับการคุ้มครองและปฏิบัติด้วยความเสมอภาค
อย่างเคร่งครัด ประกอบกับสภาวะทางสังคม สิ่งแวดล้อม และการดำเนินธุรกิจที่เปลี่ยนแปลงไป
กลุ่มผู้มีส่วนได้เสียมีความซับซ้อนมากขึ้น และมีความคาดหวังสูงขึ้นในการที่จะได้รับการปฏิบัติอย่าง
เป็นธรรมและมีส่วนร่วมในการแสดงความคิดเห็น
การตัดสินใจและการดำเนินการในเรื่องที่มีผลกระทบ
การปฏิบัติต่อผู้มีส่วนได้เสียจึงเป็นเรื่องที่มีความสำคัญมากขึ้น
โดยได้จัดกลุ่มผู้มีส่วนได้เสียรวมทั้งสิ้นเป็น 12 กลุ่ม
โดยมีแนวทางการปฏิบัติต่อผู้มีส่วนได้เสียกลุ่มต่าง ๆ พอสรุปได้ดังนี้

1) ผู้ถือหุ้น นอกจากสิทธิขั้นพื้นฐาน สิทธิที่กำหนดไว้ในกฎหมายและข้อบังคับบริษัท เช่น
สิทธิในการขอตรวจสอบจำนวนหุ้น สิทธิในการได้รับใบหุ้น สิทธิในการเข้าประชุมผู้ถือหุ้น
และออกเสียงลงคะแนน สิทธิในการแสดงความคิดเห็นอย่างอิสระในที่ประชุมผู้ถือหุ้น
รวมถึงสิทธิที่จะได้รับผลตอบแทนอย่างเป็นธรรมแล้ว
ยังได้ให้สิทธิผู้ถือหุ้นในการเสนอแนะข้อคิดเห็นต่างๆ
เกี่ยวกับการดำเนินธุรกิจของบริษัทในฐานะเจ้าของบริษัทผ่านกรรมการอิสระโดยทุกๆ
ข้อคิดเห็นจะได้รับการรวบรวมเพื่อเสนอให้คณะกรรมการบริษัทพิจารณา

2) พนักงาน บริษัทให้ความสำคัญกับพนักงานโดยถือว่าเป็นทรัพยากรที่มีค่า
และมุ่งมั่นที่จะให้พนักงานทุกคนมีความภาคภูมิใจ และเชื่อมั่นในองค์กร
ในปีที่ผ่านมาบริษัทได้จัดทำโครงการต่างๆ เพื่อสนับสนุน
และเสริมสร้างบรรยากาศการทำงานร่วมกันเพื่อสร้างสรรค์สิ่งใหม่ ๆ
เสริมศักยภาพของพนักงานให้พร้อมสำหรับการปฏิบัติงาน นอกจากนี้
ยังให้ความสำคัญกับการรักษาสุขภาพ ความปลอดภัย และสภาพแวดล้อมในการทำงาน
รวมถึงค่าตอบแทนของพนักงาน

3) ลูกค้า บริษัทมีความมุ่งมั่นที่จะให้ผู้ใช้สินค้า และบริการได้รับประโยชน์สูงสุดทั้งด้านคุณภาพ
และราคาตลอดจนมุ่งพัฒนา และรักษาสัมพันธภาพที่ยั่งยืน
โดยบริษัทเลือกจำหน่ายสินค้าที่ได้รับใบอนุญาตมาตรฐานผลิตภัณฑ์อุตสาหกรรม หรือ มอก. รวมทั้ง
บริษัทจัดให้มีศูนย์ให้บริการข้อมูลกลางทางโทรศัพท์ โดยเรียกว่า Call Center หมายเลขติดต่อ
0-2234-7171 ซึ่งเป็นหน่วยงานรับผิดชอบในการให้ข้อเสนอแนะเกี่ยวกับสินค้าและบริการ
ให้คำปรึกษาเกี่ยวกับวิธีการแก้ปัญหา และรับข้อร้องเรียน
เพื่อให้ลูกค้าได้รับความพึงพอใจมากที่สุดในสินค้า และบริการ รวมทั้งได้มีการจัดตั้ง
ศูนย์บริการซิงเกอร์เซอร์วิส สายด่วน หมายเลขโทรศัพท์ 0 – 818 – 404 - 555
เพื่อให้บริการโดยตรงในการแจ้งซ่อมสินค้าเครื่องใช้ไฟฟ้าให้แก่ลูกค้าอีกด้วย

4) คู่ค้า บริษัทปฏิบัติตามกรอบการแข่งขันทางการค้าที่สุจริต โดยยึดถือการปฏิบัติตามสัญญา
จรรยาบรรณและคำมั่นที่ให้ไว้กับคู่ค้าอย่างเคร่งครัด

5) คู่ธุรกิจ บริษัทมีนโยบายในการดูแลคู่ธุรกิจทั้งในเรื่องสภาพแวดล้อม ความปลอดภัยในการทำงาน
และผลตอบแทนที่จะได้รับนอกจากนี้ ยังส่งเสริมการพัฒนาขีดความสามารถ
และพัฒนาความรู้ทั้งในงาน
และนอกงานของคู่ธุรกิจให้สามารถทำงานได้อย่างมีประสิทธิภาพมากยิ่งขึ้น

6) ผู้ร่วมลงทุน บริษัทเคารพซึ่งสิทธิของผู้ร่วมทุน และปฏิบัติต่อผู้ร่วมทุนทุกรายอย่างเป็นธรรม
รวมทั้งให้ความร่วมมืออย่างดีกับผู้ร่วมทุน
ทั้งนี้เพื่อให้การดำเนินงานของกิจการร่วมทุนประสบผลสำเร็จตามวัตถุประสงค์ของกิจการร่วมทุน

7) เจ้าหนี้ บริษัทได้ปฏิบัติตามเงื่อนไขการกู้ยืมเงินตามข้อตกลง และหน้าที่ที่พึงมีต่อเจ้าหนี้ เช่น
เจ้าหนี้ทางธุรกิจ และเจ้าหนี้ทางการเงิน

8) ด้านสังคมและชุมชน บริษัทดำเนินธุรกิจอย่างมีคุณธรรมต่อผู้มีส่วนเกี่ยวข้องทุกฝ่าย
และถือมั่นในอุดมการณ์การดำเนินธุรกิจที่รับผิดชอบต่อสังคม เพื่อให้เกิดการพัฒนาชุมชนและสังคม
โดยมุ่งสนับสนุนกิจกรรมเพื่อพัฒนาคุณภาพชีวิต
และเสริมสร้างประโยชน์สุขของชุมชนและสังคมด้วยการ สร้างสรรค์กิจกรรมเพื่อสังคมในด้านต่าง ๆ
โดยเฉพาะอย่างยิ่งการพัฒนาและส่งเสริมศักยภาพของเยาวชนและกลุ่มแม่บ้าน
ทางด้านการสร้างงาน สร้างอาชีพ รวมทั้งทางด้านการศึกษา อีกทั้งยังส่งเสริมให้พนักงานของบริษัท
มีส่วนร่วมในการปฏิบัติตนเป็นพลเมืองดีที่ทำประโยชน์ให้กับชุมชนและสังคม โดยผ่าน CSR Club
Singer

9) หน่วยงานราชการ บริษัทให้ความสำคัญกับหน่วยงานราชการในฐานะผู้มีส่วนได้เสีย
โดยได้กำหนดแนวปฏิบัติ เพื่อให้พนักงานดำเนินการอย่างถูกต้อง และเหมาะสม
รวมถึงการให้ความร่วมมือกับหน่วยงานราชการ และการสนับสนุนกิจกรรมต่าง ๆ

10) สื่อมวลชน บริษัทให้ความสำคัญกับการเปิดเผยข้อมูลข่าวสารแก่สื่อมวลชน
เพื่อให้สามารถสื่อสารต่อไปยังสาธารณชนได้อย่างถูกต้อง และรวดเร็วทันต่อเหตุการณ์

11) คู่แข่ง บริษัทปฏิบัติตามกรอบการแข่งขันทางการค้าที่สุจริต
โดยยึดมั่นในการดำเนินธุรกิจด้วยความเป็นธรรมภายใต้กรอบของกฎหมาย
และจรรยาบรรณของบริษัท โดยในปีที่ผ่านมาบริษัทไม่มีข้อพิพาทใดๆ
ในเรื่องที่เกี่ยวกับคู่แข่งทางการค้า

12) ด้านสิ่งแวดล้อม บริษัทดำเนินธุรกิจโดยคำนึงถึงความรับผิดชอบต่อสังคมและสิ่งแวดล้อม
โดยได้ตระหนักถึงความสำคัญของการประหยัดพลังงาน การรักษาสิ่งแวดล้อม
และได้มีการรณรงค์ให้มีการใช้อุปกรณ์ไฟฟ้าที่มีประสิทธิภาพสูงสุด
บริษัทได้พัฒนาอุปกรณ์เครื่องใช้ไฟฟ้าอย่างต่อเนื่อง
ดังนั้นสินค้าที่บริษัทจำหน่ายจึงเป็นสินค้าที่มีฉลากประหยัดไฟเบอร์ 5 ยิ่งไปกว่านั้น
ตู้เย็นของซิงเกอร์ได้พัฒนาอีกขั้นโดยใช้น้ำยาทำความเย็นที่ไม่ทำลายสิ่งแวดล้อมและไม่ทำลายชั้นบรรยาศของโลก
“ NON CFC” คือสาร C – Pentanc ซึ่งมีค่าในการทำลายโอโซนเป็นศูนย์ อีกทั้ง
บริษัทได้ปลูกจิตสำนึก และส่งเสริมให้พนักงานมีความรู้ และมีส่วนร่วมในการดูแลรักษาสิ่งแวดล้อม
รวมถึงการฟื้นฟู และปรับปรุงทรัพยากรธรรมชาติ โดยผ่านกิจกรรมต่างๆ ที่บริษัทจัดขึ้น

นโยบายและแนวปฏิบัติด้านทรัพย์สินทางปัญญา

บริษัท
ดำเนินธุรกิจและส่งเสริมให้บุคลากรปฏิบัติหน้าที่ภายใต้กฏหมายหรือข้อกำหนดที่เกี่ยวกับสิทธิในทรัพย์สินทางปัญญา
ไม่ว่าจะเป็นเครื่องหมายการค้า สิทธิบัตร ลิขสิทธิ์ ความลับทางการค้า
และทรัพย์สินทางปัญญาด้านอื่นที่กฏหมายกำหนด เช่น การใช้โปรแกรมคอมพิวเตอร์ที่มีลิขสิทธิ์ถูกต้อง
โดยโปรแกรมคอมพิวเตอร์ทุกชนิดจะต้องผ่านการตรวจสอบ
และลงโปรแกรมโดยฝ่ายเทคโนโลยีสารสนเทศและพัฒนาระบบ เท่านั้น ซึ่งนโยบายอันเกี่ยวกับ
พรบ.ว่าด้วยการกระทำผิดทางคอมพิวเตอร์ พ.ศ. 2550 ได้มีการประกาศเป็นคำเตือน
และข้อห้ามไว้บนหน้า Desktop คอมพิวเตอร์ของพนักงานบริษัททุกคน  

นโยบายและแนวปฏิบัติด้านเคารพกฏหมายและหลักสิทธิมนุยชน

บริษัท สนับสนุนและเคารพการปกป้องสิทธิมนุยชน
ดูแลมิให้ธุรกิจของบริษัทเข้าไปมีส่วนร่วมเกี่ยวข้องกับการล่วงละเมิดสิทธิมนุยชน เช่น
ไม่สนับสนุนการบังคับใช้แรงงาน ต่อต้านการใช้แรงงานเด็ก
ให้ความเคารพนับถือและปฏิบัติต่อผู้มีส่วนได้เสียทุกฝ่ายด้วยความเป็นธรรมบนพื้นฐานของศักดิ์ศรีความเป็นมนุษย์
โดยไม่เลือกปฏิบัติ ไม่แบ่งแยกถิ่นฐานกำเนิด เชื้อชาติ เพศ อายุ สีผิว ศาสนา สภาพร่างกาย
ฐานะ ชาติตระกูล

การต่อต้านการทุจริตและทุจริตคอร์รับชั่น

บริษัท ได้กำหนดเป็นนโยบายไว้ในคู่มือผู้บริหารบริษัท ประมวลจริยธรรมทางธุรกิจของบริษัท
หนังสือนโยบายไม่ยอมให้มีการทุจริต ( Zero Tolerance Policies)
อีกทั้งบริษัทได้เข้าร่วมเป็นบริษัทที่ประกาศเจตนารมย์เป็นแนวร่วมปฎิบัติ (Collective Action
Coalition) ของภาคเอกชนไทยในการต่อต้านการทุจริต
กับทางสมาคมส่งเสริมสถาบันกรรมการบริษัทไทย (IOD)
โดยบริษัทมีการประเมินความเสี่ยงที่เกี่ยวข้องกับการทุจริต การกำหนดนโยบาย จรรยาบรรณ
เกี่ยวกับการต่อต้านการทุจริต จัดให้มีการสื่อสารนโยบายแนวทาง
และการแจ้งเบาะแสกรณีเกี่ยวข้องหรือเห็นการทุจริต
โดยจัดตั้งคณะกรรมการป้องกันและปราบปรามการทุจริตและประพฤติมิชอบ ภายในบริษัทขึ้นมา
และได้ทำหนังสือแจ้งรายละเอียดเงื่อนไข นโยบาย ให้พนักงานทุกคนในองค์กรได้รับทราบไปแล้ว

นโยบายและแนวปฏิบัติด้านการต่อต้านการทุจริตและทุจริตคอร์รัปชั่น

บริษัท มีช่องทางการสื่อสารให้ผู้มีส่วนได้เสียสามารถจะแจ้งแบะแส ข้อเสนอแนะ
หรือข้อร้องเรียนกรณีเกี่ยวกับการทุจริต และมีแนวปฏิบัติเกี่ยวกับการมอบหรือรับของกำนัล
ทรัพย์สินหรือประโยชน์อื่นใด การเลี้ยงรับรอง หรือค่าใช้จ่ายที่เกินขอบเขตจำกัด
ซึ่งไม่เป็นไปตามหลักเกณฑ์ของบริษัท และแนวทางปฏิบัติด้านการจัดซื้อจัดจ้าง
การให้เงินบริจาคที่ต้องดำเนินไปอย่างโปรงใส เป็นธรรม ภายใต้กฏระเบียบ
และขั้นตอนปฏิบัติของบริษัท

ทั้งนี้
บริษัทได้มีการแจกระเบียบข้อบังคับเกี่ยวกับการทำงานของบริษัท ให้แก่ผู้บริหารทุกท่านและถ่ายทอดสู่พนักงานของบริษัททุกท่าน 
เพื่อทราบและลงนามรับทราบเพื่อถือเป็นระเบียบปฏิบัติอย่างเคร่งครัด 
โดยเฉพาะพนักงานฝ่ายขายและภาคสนาม  เพื่อให้พนักงานบริษัททุกคนเข้าใจ
และปฏิบัติได้อย่างถูกต้อง

การแจ้งเบาะแสหรือข้อร้องเรียน

บริษัท มีการแต่งตั้งผู้บริหารของบริษัทเป็นผู้รับเรื่องร้องเรียนโดยตรง
และมีคณะกรรมการร่วมในการตรวจสอบความถูกต้องอย่างเป็นธรรม
กำหนดนโยบายการจัดให้มีระบบการควบคุมภายในที่มีประสิทธิภาพ มีการรายงานที่โปร่งใส
และตรวจสอบได้ เพื่อให้ผู้ร้องทุกข์หรือผู้ร้องเรียนไว้วางใจ
และเชื่อมั่นในกระบวนการสอบสวนที่เป็นธรรม
รวมถึงการกำหนดนโยบายการคุ้มครองผู้แจ้งเบาะแสเกี่ยวกับการทุจริต
และสำหรับผู้ที่แจ้งแบะแสหรือข้อร้องเรียนที่เป็นพนักงาน ลูกค้า หรือบุคคลที่รับจ้างทำงานให้แก่บริษัท
จะได้รับการคุ้มครองสิทธิตามกฏหมาย
ซึ่งได้มีการกำหนดรายละเอียดไว้ในนโยบายการกำกับดูแลกิจการของบริษัท

กรณีที่มีส่วนได้เสียกลุ่มต่างๆ มีข้อสังสัย
หรือพบเห็นการกระทำที่สงสัยว่ามีการฝ่าฝืนหรือไม่ปฏิบัติตามกฏหมาย ระเบียบ ข้อบังคับ
หรือจรรยาบรรณทางธุรกิจ สามารถแจ้งเบาะแสหรือร้องเรียน พร้อมส่งรายละเอียดหลักฐานต่างๆ
ได้ที่ คณะกรรมการร่วมในการตรวจสอบความถูกต้องอย่างเป็นธรรมของบริษัท
โดยคณะกรรมการร่วมในการตรวจสอบความถูกต้องอย่างเป็นธรรม จะดำเนินการสืบหาข้อเท็จจริง
และมีการรายงานสรุปประเด็นสำคัญให้ผู้บริหารของบริษัท พิจารณารับทราบ
สำหรับช่องทางในการติดต่อมีรายละเอียดดังนี้

คณะกรรมการร่วมในการตรวจสอบความถูกต้องอย่างเป็นธรรมของบริษัท

บริษัท ซิงเกอร์ประเทศไทย จำกัด (มหาชน)

ตู้ ปณ. 17 ที่ทำการไปรษณีย์บางรัก เขตบางรัก กทม 10500

โทรศัพท์ 0-2266-8324 โทรสาร 0-2234-7107

e-mail : amnesty@singerthai.co.th

ทั้งนี้ ในปีที่ผ่านมา บริษัทไม่มีข้อพิพาทใดๆ ที่มีนัยสำคัญกับผู้มีส่วนได้เสียทุกกลุ่ม

4. การเปิดเผยข้อมูลและความโปร่งใส

บริษัทกำหนดให้การเผยแพร่ข้อมูล และการสื่อสารขององค์กร เป็นหนึ่งในนโยบายหลักของบริษัท
โดยได้จัดให้มีฝ่ายนักลงทุนสัมพันธ์และสื่อสารองค์กร ซึ่งเป็นหน่วยงานที่จะเป็นตัวแทนบริษัท
และเป็นสื่อกลางระหว่างฝ่ายจัดการในการสื่อสาร และเปิดเผยข้อมูล
และยังให้ความสำคัญเรื่องการเปิดเผยสารสนเทศ
เนื่องจากเป็นเรื่องที่มีผลกระทบต่อการตัดสินใจของผู้ลงทุนและผู้มีส่วนได้เสียจึงมีความจำเป็นที่ต้องมีการควบคุม
และกำหนดมาตรการในการเปิดเผยสารสนเทศทั้งที่เป็นสารสนเทศทางการเงิน
และที่ไม่ใช่ทางการเงินให้ถูกต้องตามที่กฎหมายกำหนด โดยมีสาระสำคัญครบถ้วนเพียงพอ เชื่อถือได้
และทันเวลา ทั้งภาษาไทยและภาษาอังกฤษ โดยเปิดเผยข้อมูลสารสนเทศผ่านระบบ SET
Community Portal ของตลาดหลักทรัพย์ฯ และเว็บไซต์ของบริษัท โดยยึดถือปฏิบัติตามกฎหมาย
กฎเกณฑ์ ข้อบังคับต่าง ๆ ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย และหน่วยงานอื่นของรัฐ อย่างเคร่งครัด
และติดตามการแก้ไขเปลี่ยนแปลงอยู่อย่างสมํ่าเสมอ
เพื่อให้มั่นใจได้ว่ากฎหมายกฎเกณฑ์ข้อบังคับที่บริษัทถือปฏิบัตินั้นมีความถูกต้อง
และเป็นหลักประกันให้ผู้ถือหุ้นเชื่อมั่นในการดำเนินธุรกิจที่โปร่งใสถูกต้องตรงไปตรงมา เช่น

  1. เปิดเผยข้อมูลการเงิน และข้อมูลที่มิใช่ข้อมูลการเงินอย่าง ถูกต้อง ครบถ้วน ทันเวลา

  2. จัดทำรายงานความรับผิดชอบของคณะกรรมการต่อรายงานทางการเงิน
  และแสดงไว้คู่กับรายงานผู้สอบบัญชีในรายงานประจำปี

  3. กำหนดนโยบายให้กรรมการและผู้บริหารต้องรายงานการมีส่วนได้เสียของตน
  และบุคคลที่มีความเกี่ยวข้อง ซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัท
  หรือบริษัทย่อยโดยมีหลักเกณฑ์และวิธีการรายงาน ดังนี้

  􀄻 รายงานเมื่อเข้าดำรงตำแหน่งกรรมการหรือผู้บริหารครั้งแรก

  􀄻 รายงานทุกครั้งเมื่อมีการเปลี่ยนแปลงข้อมูลการมีส่วนได้เสีย

  􀄻 รายงานเป็นประจำทุกสิ้นปี

  􀄻 ในกรณีที่กรรมการพ้นจากตำแหน่ง และได้กลับเข้าดำรงตำแหน่งกรรมการใหม่โดยต่อเนื่อง
  กรรมการท่านนั้นไม่ต้องยื่นแบบรายงานใหม่หากไม่มีการเปลี่ยนแปลงข้อมูลการมีส่วนได้เสีย

  􀄻 ให้กรรมการและผู้บริหารส่งแบบรายงานการมีส่วนได้เสียแก่เลขานุการบริษัท
  และเลขานุการบริษัทจะต้องส่งสำเนารายงานการมีส่วนได้เสียนี้ให้ประธานกรรมการ
  และประธานกรรมการตรวจสอบทราบภายใน 7 วันทำการนับแต่วันที่ได้รับรายงาน
  พร้อมทั้งในการประชุมคณะกรรมการบริษัททุกไตรมาส
  ได้มีการบรรจุวาระเรื่องรายงานการมีส่วนได้เสียในการประชุมคณะกรรมการบริษัททุกไตรมาส

  4. เปิดเผยวิธีการสรรหากรรมการ

  5. เปิดเผยข้อมูลการปฏิบัติหน้าที่ในคณะอนุกรรมการ
  และจำนวนครั้งการเข้าประชุมเป็นรายบุคคล

  6. เปิดเผยโครงสร้างการดำเนินงาน และการลงทุนในบริษัทย่อย และบริษัทร่วมอย่างชัดเจน

  7.
  เปิดเผยข้อมูลค่าตอบแทนที่กรรมการแต่ละคนได้รับจากการเป็นกรรมการในคณะอนุกรรมการเป็นรายบุคคล

  8. เปิดเผยนโยบายการจ่ายค่าตอบแทนแก่กรรมการและผู้บริหารระดับสูง รวมทั้งรูปแบบ ลักษณะ
  และจำนวนค่าตอบแทนที่กรรมการได้รับจากการเป็นกรรมการในคณะอนุกรรมการชุดต่าง ๆ

  9. เปิดเผยนโยบายการดูแลสิ่งแวดล้อมและสังคม และผลการปฏิบัติตามนโยบาย

  10. รายงานนโยบายการกำกับดูแลกิจการ และผลการปฏิบัติงานตามนโยบาย

  11. เปิดเผยโครงการลงทุนที่สำคัญต่าง ๆ และผลกระทบที่มีต่อโครงการลงทุน
  โดยเปิดเผยข้อมูลสารสนเทศผ่านระบบ SET Community Portal ของตลาดหลักทรัพย์ฯ
  และเว็บไซต์ของบริษัท เพื่อให้ผู้ถือหุ้น นักลงทุน สื่อมวลชน
  และผู้เกี่ยวข้องได้รับทราบข้อมูลที่ถูกต้อง ทั่วถึง และโปร่งใส

และสืบเนื่องจากการที่บริษัทได้ให้ความสำคัญในเรื่องการเปิดเผยข้อมูล
และความโปร่งใสเป็นหนึ่งในปัจจัยสำคัญของการดำเนินธุรกิจ จึงเป็นผลให้ในปี 2554 และ 2555
บริษัท ซิงเกอร์ประเทศไทย จำกัด (มหาชน) ได้รับรางวัล Set Awards 2011 และ 2012 “
บริษัทจดทะเบียนด้านนักลงทุนสัมพันธ์ยอดเยี่ยม ” (Best Investor Relations Awards)
จากตลาดหลักทรัพย์แห่งประเทศไทย ติดต่อกันเป็นปีที่ 2

ฝ่ายงานนักลงทุนสัมพันธ์และสื่อสารองค์กรของบริษัท ได้ทำหน้าที่ติดต่อสื่อสารกับนักลงทุนสถาบัน
นักลงทุนรายย่อย ผู้ถือหุ้น รวมทั้งนักวิเคราะห์
และหน่วยงานภาครัฐที่เกี่ยวข้องอย่างเท่าเทียมและเป็นธรรม
โดยหากผู้ถือหุ้นต้องการข้อมูลเพิ่มเติมสามารถติดต่อโดยตรงที่
ฝ่ายงานนักลงทุนสัมพันธ์และสื่อสารองค์กร e-mail : chank@singerthai.co.th
หมายเลขโทรศัพท์ 0-2352-4777 ต่อ 4727 ซึ่งในปี 2555 ได้มีการจัดกิจกรรมต่าง ๆ
เพื่อให้กรรมการผู้จัดการใหญ่ และกรรมการ
ผู้อำนวยการฝ่ายบัญชีและการเงินได้พบปะกับนักลงทุนรายย่อย นักลงทุนสถาบัน และนักวิเคราะห์
อย่างสมํ่าเสมอ โดยได้นำเสนอผลการดำเนินงานงบการเงิน ฐานะการเงิน
คำอธิบายและวิเคราะห์ของฝ่ายจัดการ(Management Discussion & Analysis)
และได้เข้าร่วมกิจกรรมบริษัทจดทะเบียนพบนักลงทุน (Opportunity Day)
เพื่อนำเสนอข้อมูลผลประกอบการของบริษัท ตลอดจนแนวโน้มในอนาคตสรุปได้ดังนี้

  􀇰 จัดกิจกรรม เพื่อให้กรรมการผู้จัดการใหญ่ ได้พบปะนักลงทุนรายย่อย เพื่อชี้แจง สื่อสาร
  และสร้างความเข้าใจที่ถูกต้อง บนแนวทางการดำเนินธุรกิจ และข้อมูลทั่วไปของบริษัท

  􀇰 Company Visit ต่างๆ ตลอดจนการตอบข้อซักถามจาก นักวิเคราะห์ นักลงทุน
  โดยตรงผ่านทางอีเมล์และโทรศัพท์อย่างสมํ่าเสมอ

5. ความรับผิดชอบของคณะกรรมการ

คณะกรรมการบริษัทประกอบด้วยบุคคลซึ่งมีความรู้ความสามารถเป็นที่ยอมรับในระดับประเทศ
เป็นผู้มีบทบาทสำคัญในการกำหนดนโยบายของบริษัท
โดยร่วมกับผู้บริหารระดับสูงวางแผนการดำเนินงานทั้งระยะสั้น ระยะยาว
ตลอดจนกำหนดนโยบายการเงิน การบริหารความเสี่ยง และภาพรวมขององค์กร
มีบทบาทสำคัญในการกำกับดูแลตรวจสอบ และประเมินผลการดำเนินงานของบริษัท
และผลการปฏิบัติงานของผู้บริหารระดับสูงให้เป็นไปตามแผนที่วางไว้อย่างเป็นอิสระ

ปัจจุบันแม้ว่าการดำเนินกิจการของบริษัทจะได้รับการชี้แนะแนวทางการดำเนินธุรกิจจากบริษัท
SINGER (THAILAND) B.V. ซึ่งเป็นผู้ถือหุ้นรายใหญ่
แต่ก็จะมีการควบคุมดูแลโดยคณะกรรมการบริษัท ให้ฝ่ายจัดการปฏิบัติการให้เป็นไปตามนโยบาย
และกลยุทธ์ของบริษัทพร้อมทั้งคอยให้คำปรึกษา และเฝ้าสังเกตการณ์ทำงานของฝ่ายจัดการ
ซึ่งในการจัดการงานปกติของบริษัทเป็นหน้าที่ในความรับผิดชอบโดยตรงของฝ่ายจัดการ
คณะกรรมการได้จัดให้บริษัทมีระบบการควบคุมภายใน การตรวจสอบภายใน
รวมทั้งมีการติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการบริษัท

คณะกรรมการบริษัท ประกอบด้วยกรรมการที่มีประสบการณ์ในหลากหลายสาขาต่างๆ
ของธุรกิจจำนวน 8 ท่าน โดยเป็นกรรมการตัวแทนที่มาจากผู้ถือหุ้นรายใหญ่ จำนวน 2 ท่าน
กรรมการที่เป็นผู้บริหาร จำนวน 2 ท่าน และกรรมการที่เป็นอิสระ จำนวน 4 ท่าน
ซึ่งคิดเป็นจำนวนกรรมการอิสระเท่ากับร้อยละ 50 ของกรรมการทั้งคณะ
ซึ่งมีจำนวนมากกว่าข้อกำหนดของ ก.ล.ต บริษัทมีการถ่วงดุลของคณะกรรมการอย่างมีประสิทธิภาพ
โดยปัจจุบันกรรมการผู้มีอำนาจลงนามผูกพัน ดังนี้ นายกาวิน จอห์น วอร์คเกอร์ นายบุญยง ตันสกุล
และนายไพฑูรย์ ศุกร์คณาภรณ์ สองในสามคนนี้ลงลายมือชื่อร่วมกัน และประทับตราสำคัญของบริษัท

สำหรับความเป็นอิสระในการบริหาร
ประธานกรรมการบริษัทไม่เป็นบุคคลเดียวกันกับกรรมการผู้จัดการใหญ่
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ
ประธานกรรมการบริษัทเป็นกรรมการที่มีความเป็นอิสระตามความหมายของตลาดหลักทรัพย์
และไม่มีความสัมพันธ์ใดๆ กับฝ่ายบริหาร

การประชุมของคณะกรรมการบริษัท

คณะกรรมการบริษัทมีกำหนดการประชุมโดยปกติเป็นประจำทุกไตรมาส
และมีการประชุมพิเศษเพิ่มตามความจำเป็น บริษัทมีการกำหนดวาระการประชุมที่ชัดเจน
โดยเลขานุการบริษัทที่ดูแลรับผิดชอบจะจัดส่งหนังสือเชิญประชุมพร้อมทั้งเอกสารประกอบการประชุมให้คณะกรรมการล่วงหน้า
กรรมการทุกท่านสามารถแสดงความเห็นได้อย่างเป็นอิสระและไม่ขึ้นกับบุคคลหรือกลุ่มบุคคลใด ในปี
2555 ที่ผ่านมาคณะกรรมการบริษัทมีการประชุมทั้งสิ้น จำนวน 6 ครั้ง
โดยเป็นการประชุมที่กำหนดไว้ล่วงหน้าทั้งปี 4 ครั้ง และครั้งพิเศษ 2 ครั้ง
ในการประชุมแต่ละครั้งได้มีการจัดส่งเอกสารประกอบวาระการประชุม
ในแต่ละวาระส่งให้กับกรรมการบริษัทแต่ละท่านล่วงหน้า
เพื่อให้กรรมการบริษัทมีเวลาศึกษาข้อมูลในเรื่องต่างๆ อย่างเพียงพอ
และบริษัทมีการประชุมผู้ถือหุ้นในปี 2555 จำนวน 2 ครั้ง
โดยการเข้าร่วมประชุมของคณะกรรมการบริษัทในปี 2555 ของกรรมการแต่ละท่านสรุปได้ ดังนี้

การเข้าร่วมประชุมของคณะกรรมการบริษัทในปี 2555

+-----------------+------------+--------+--------+--------+----------+
| รายชื่อกรรมการ    | วาระการ    | กา     |        |        |          |
|                 | ดำรงตำแหน่ง | รประชุม |        |        |          |
|                 |            | (ครั้ง)  |        |        |          |
|                 |            | / ปี    |        |        |          |
+-----------------+------------+--------+--------+--------+----------+
|                 |            | สามัญ   | คณะก   | คณะก   | คณ       |
|                 |            | ประจำปี | รรมการ | รรมการ | ะกรรมการ |
|                 |            | และวิส  | บริษัท   |        |          |
|                 |            | ามัญผู้ถือ |        | ต      | สรรหาแ   |
|                 |            | หุ้นครั้งที่ |        | รวจสอบ | ละพิจารณา |
|                 |            | 1/55   |        |        | ค่าตอบแทน |
+-----------------+------------+--------+--------+--------+----------+
| 1. พลเรือเอก     | เม.ย. 55 – | 2/2    | 6/6    | -      | -        |
| ม.ล. อัศนี ปราโมช | เม.ย. 58   |        |        |        |          |
+-----------------+------------+--------+--------+--------+----------+
| 2. นายอุดม       | เม.ย. 56 – | 2/2    | 5/6    | 4/4    | 4/4      |
| ชาติยานนท์ **     | เม.ย.      |        |        |        |          |
|                 | 59(ก)      |        |        |        |          |
+-----------------+------------+--------+--------+--------+----------+
| 3. นายคริสโตเฟอร์ | เม.ย. 56 – | 2/2    | 6/6    | 4/4    | 4/4      |
| จอห์น คิง         | เม.ย.      |        |        |        |          |
|                 | 59(ก)      |        |        |        |          |
+-----------------+------------+--------+--------+--------+----------+
| 4. นายโทไบอัส    | เม.ย. 56 – | -/2    | -/6    | -      | -        |
| โจเซฟ บราวน์ *   | เม.ย.      |        |        |        |          |
|                 | 59(ก)      |        |        |        |          |
+-----------------+------------+--------+--------+--------+----------+
| 5. นายพิพิธ       | เม.ย. 54 – | 2/2    | 6/6    | 4/4    | -        |
| พิชัยศรทัต         | เม.ย. 57   |        |        |        |          |
+-----------------+------------+--------+--------+--------+----------+
| 6. นายกาวิน จอห์น | เม.ย. 54 – | 1/2    | 2/6    | -      | 1/4      |
| จอร์คเกอร์ *      | เม.ย. 57   |        |        |        |          |
+-----------------+------------+--------+--------+--------+----------+
| 7. นายบุญยง      | เม.ย. 55 – | 2/2    | 6/6    | -      | -        |
| ตันสกุล           | เม.ย. 58   |        |        |        |          |
+-----------------+------------+--------+--------+--------+----------+
| 8. นายไพฑูรย์     | เม.ย. 55 – | 2/2    | 6/6    | -      | -        |
| ศุกร์คณาภรณ์       | เม.ย. 58   |        |        |        |          |
+-----------------+------------+--------+--------+--------+----------+

หมายเหตุ * กรรมการที่เป็นตัวแทนของผู้ถือหุ้นรายใหญ่ และมีถิ่นพำนักอยู่ที่ต่างประเทศ

  ** กรรมการตรวจสอบที่มีความรู้และประสบการณ์ในการสอบทานความน่าเชื่อถือของงบการเงิน

(1) กรรมการผู้ที่จะพ้นจากตำแหน่งตามวาระในเดือน เม.ย 56
    โดยจะมีการเสนอถูกเลือกให้กลับเข้ามา

  ดำรงตำแหน่งกรรมการตามวาระใหม่อีกครั้งหนึ่ง ในการประชุมผู้ถือหุ้นประจำปี 2556 ณ วันที่
  26 เม.ย 2556 นี้

ในการพิจารณาเรื่องต่าง ๆ ประธานกรรมการ
ซึ่งทำหน้าที่ประธานในที่ประชุมได้เปิดโอกาสให้กรรมการแสดงความคิดเห็นได้อย่างอิสระ ทั้งนี้
การลงมติในที่ประชุมคณะกรรมการบริษัทให้ถือมติของเสียงข้างมาก
โดยให้กรรมการคนหนึ่งมีเสียงหนึ่งเสียงและกรรมการที่มีส่วนได้เสียจะไม่เข้าร่วมประชุม
และ/หรือไม่ใช้สิทธิออกเสียงลงคะแนนในเรื่องนั้น
หากคะแนนเสียงเท่ากันประธานในที่ประชุมจะออกเสียงเพิ่มขึ้นอีกหนึ่งเสียงเป็นเสียงชี้ขาดในการประชุมคณะกรรมการบริษัท
นอกจากนี้ คณะกรรมการบริษัทให้ความสำคัญ ในเรื่องรายการระหว่างกัน
และเรื่องการจัดการเกี่ยวกับความขัดแย้งด้านผลประโยชน์ของผู้เกี่ยวข้องอย่างรอบคอบเป็นธรรม
และโปร่งใส รวมทั้งมีการเปิดเผยข้อมูลในเรื่องดังกล่าวอย่างครบถ้วน
ในกรณีที่กรรมการบริษัทคนหนึ่งคนใดมีส่วนได้เสียกับผลประโยชน์เกี่ยวกับเรื่องที่มีการพิจารณา
กรรมการที่มีส่วนได้เสียจะต้องไม่มีส่วนร่วมในการตัดสินใจในเรื่องนั้นเมื่อสิ้นสุดการประชุม
เลขานุการบริษัทร่วมกับบริษัท ที่ปรึกษากฏหมาย แชนด์เลอร์และทองเอก จำกัด
ซึ่งเป็นที่ปรึกษากฏหมายอิสระของบริษัทเข้าร่วมประชุม
และเป็นผู้มีหน้าที่จดบันทึกรายงานการประชุมและความคิดเห็นของกรรมการอย่างชัดเจนและเป็นลายลักษณ์อักษร
เพื่อจัดทำรายงานการประชุมเสนอให้ที่ประชุมคณะกรรมการบริษัทรับรองในวาระแรกของการประชุมครั้งถัดไป
และให้ประธานกรรมการบริษัทลงลายมือชื่อรับรองความถูกต้อง ทั้งนี้
กรรมการบริษัทสามารถแสดงความคิดเห็น
ขอแก้ไขเพิ่มเติมรายงานการประชุมให้มีความละเอียดถูกต้องมากที่สุดได้ รายงานการประชุม
ที่ประชุมรับรองแล้วจะถูกจัดเก็บอย่างเป็นระบบในรูปแบบของเอกสารชั้นความลับของบริษัท ณ
สำนักงานเลขานุการบริษัท
และจัดเก็บในรูปแบบเอกสารอิเล็กทรอนิกส์พร้อมกับเอกสารประกอบวาระการประชุมต่างๆ
เพื่อสะดวกในการสืบค้นอ้างอิง

คณะอนุกรรมการ

คณะกรรมการบริษัทได้แต่งตั้งคณะอนุกรรมการเพื่อช่วยในการกำกับดูแลกิจการของบริษัท ดังนี้

•คณะกรรมการตรวจสอบ : คณะกรรมการบริษัทได้มีมติแต่งตั้งคณะกรรมการตรวจสอบ
ซึ่งประกอบด้วยกรรมการอิสระ 3 ท่าน ประธานกรรมการตรวจสอบ นายอุดม ชาติยานนท์
เป็นกรรมการตรวจสอบที่เป็นผู้ที่มีความรู้ทางด้านบัญชีและการเงิน และประสบการณ์เพียงพอ
ที่จะทำหน้าที่ในการสอบทานความน่าเชื่อถือของงบการเงิน ได้ตามคุณสมบัติของตลาดหลักทรัพย์ฯ
และข้อกำหนดของหน่วยงานกำกับดูแล
ส่งเสริมให้พัฒนาระบบรายงานทางการเงินและบัญชีให้เป็นตามมาตรฐานสากลรวมทั้งสอบทาน
ให้มีระบบการควบคุมภายใน ระบบตรวจสอบภายในและระบบบริหารความเสี่ยงที่รัดกุม เหมาะสม
ทันสมัย และมีประสิทธิภาพ คณะกรรมการตรวจสอบปฏิบัติหน้าที่ และแสดงความคิดเห็นได้อย่างอิสระ
โดยมีหน่วยงานตรวจสอบภายในเป็นหน่วยปฏิบัติ ซึ่งรายงานตรงต่อคณะกรรมการตรวจสอบ
รวมทั้งมีการปรึกษาหารือกับผู้สอบบัญชี โดยคณะกรรมการตรวจสอบจะมีการประชุมร่วมกับผู้สอบบัญชี
โดยไม่มีฝ่ายจัดการเข้าประชุมอย่างน้อยปีละ 1 ครั้ง เพื่อขอความเห็นจากผู้สอบบัญชีในเรื่องต่างๆ
นอกจากนี้ คณะกรรมการตรวจสอบยังมีที่ปรึกษาภายนอกทางด้านกฏหมายที่เป็นอิสระโดย
บริษัทเป็นผู้ออกค่าใช้จ่ายทั้งหมด กรรมการตรวจสอบมีการประชุมสม่ำเสมอ ในปี 2555
มีการประชุมทั้งสิ้น 4 ครั้ง และรายงานต่อคณะกรรมการบริษัท
โดยมีขอบเขตและอำนาจหน้าที่ตามที่ระบุไว้ในรายละเอียดขอบเขต
และอำนาจหน้าที่ของคณะกรรมการตรวจสอบ

• คณะกรรมการสรรหาและพิจารณาค่าตอบแทน : ตามมติคณะกรรมการบริษัท ครั้งที่ 182 เมื่อวันที่
11 สิงหาคม 2553 อนุมัติให้รวมคณะกรรมการสรรหาและคณะกรรมการพิจารณาค่าตอบแทน
เป็นคณะกรรมการชุดเดียวกัน โดยใช้ชื่อว่า คณะกรรมการสรรหาและพิจารณาค่าตอบแทน
ทั้งนี้เพราะคณะกรรมการทั้ง 2 ชุด มีหน้าที่ความรับผิดชอบที่สัมพันธ์กัน
พร้อมกับลดความซ้ำซ้อนในการปฏิบัติหน้าที่ให้มีประสิทธิภาพ
เพื่อให้เป็นไปตามแนวปฏิบัติของการกำกับดูแลกิจการของบริษัทจดทะเบียนที่ดี
โดยมีประธานคณะกรรมการสรรหาและพิจารณาค่าตอบแทนที่มีความเป็นอิสระ
ซึ่งคิดเป็นกรรมการที่เป็นอิสระ 2 ท่าน และเป็นกรรมการที่ไม่เป็นผู้บริหาร 1 ท่าน ในปี 2555
มีการประชุมทั้งสิ้น 4 ครั้ง และรายงานต่อคณะกรรมการบริษัท
โดยมีขอบเขตและอำนาจหน้าที่ตามที่ระบุไว้ในรายละเอียดขอบเขต
และอำนาจหน้าที่ของคณะกรรมการสรรหาและพิจารณาค่าตอบแทน

เลขานุการบริษัท

คณะกรรมการบริษัทได้มีการแต่งตั้ง นางสาวจันทรจิรา ก้องท้องสมุทร์ เป็นเลขานุการบริษัท
ซึ่งเป็นผู้ที่มีคุณวุฒิ และประสบการณ์ที่เหมาะสม เป็นผู้รับผิดชอบ
และทำหน้าที่เลขานุการบริษัทโดยมีหน้าที่ในการดูแลให้บริษัทมีการปฏิบัติตามกฎหมาย
และข้อกำหนดที่เกี่ยวข้องกับบริษัท และให้เป็นไปตามหลักการกำกับดูแลกิจการที่ดีของบริษัท
เพื่อให้การบริหารงานเป็นไปอย่างมีประสิทธิผลยิ่งขึ้น
บริษัทได้เล็งเห็นถึงความสำคัญของการกำกับดูแลกิจการที่ดี
เลขานุการบริษัทได้ผ่านการอบรมหลักสูตร Corporate Secretary Development Program
รุ่นที่ 2 จัดโดยสมาคมบริษัทจดทะเบียนไทย (Thai Listed Companies Association)
โดยการสนับสนุนของตลาดหลักทรัพย์แห่งประเทศไทย และชมรมเลขานุการบริษัทไทย

คุณสมบัติของกรรมการอิสระ

บริษัทได้กำหนดนิยามกรรมการอิสระของบริษัท เท่ากับข้อกำหนดขั้นต่ำของ ก.ล.ต.
หรือตลาดหลักทรัพย์ฯ ในเรื่องการถือหุ้นในบริษัท คือ ต้องถือหุ้นในบริษัทไม่เกินร้อยละ 1
ของจำนวนหุ้นที่มีสิทธิออกเสียงทั้งหมด และไม่ได้บริหารจัดการบริษัท
หรือบริษัทย่อยของบริษัทเป็นอิสระต่อการบริหารจัดการจากผู้ถือหุ้นใหญ่
และไม่มีธุรกิจกับบริษัทซึ่งอาจทำให้ผลประโยชน์ของบริษัท และ/หรือ
ผลประโยชน์ของผู้ถือหุ้นต้องลดลง โดยบริษัทได้กำหนดคุณสมบัติไว้ดังนี้

1. ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดในบริษัท
ซึ่งรวมถึงหุ้นที่ถือโดยบุคคลที่เกี่ยวข้อง ของหุ้นที่ออกโดยบริษัทหรือบริษัทย่อย บริษัทร่วม
หรือบริษัทที่เกี่ยวข้อง
ในกรณีที่เป็นกรรมการในคณะกรรมการตรวจสอบการถือหุ้นดังกล่าวจะจำกัดไม่ให้เกินร้อยละ 0.5

2. ต้องไม่มีส่วนเกี่ยวข้องกับการบริหารจัดการวันต่อวัน
หรือเป็นพนักงาน/ลูกจ้าง/ที่ปรึกษาที่ได้รับเงินเดือนประจำ/ผู้มีอำนาจควบคุมของบริษัท บริษัทใหญ่
บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง ในเวลา 2 ปี
ก่อนได้รับการแต่งตั้ง

3. ไม่มีความสัมพันธ์ทางสายโลหิต หรือโดยการจดทะเบียนในลักษณะที่เป็นบิดามารดา คู่สมรส
พี่น้อง และบุตร รวมทั้งคู่สมรสของบุตร กับผู้บริหาร หรือผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัทหรือบริษัทย่อย

4. ไม่มีความสัมพันธ์ทางธุรกิจกับบริษัท นิติบุคคล
หรือบุคคลที่ถือว่าเข้าข่ายไม่อิสระตามข้อกำหนดกรรมการอิสระและกรรมการตรวจสอบของสำนักงานคณะกรรมการกำกับหลักทรัพย์และตลาดหลักทรัพย์
ทั้งความสัมพันธ์ในลักษณะของการให้บริการวิชาชีพ
และความสัมพันธ์ทางการค้า/ทางธุรกิจทุกประเภท ตามข้อกำหนดของตลาดหลักทรัพย์
เรื่องการทำรายการที่เกี่ยวโยงกัน
ยกเว้นมีเหตุจำเป็นและสมควรซึ่งมิได้เกิดขึ้นอย่างสม่ำเสมอและต่อเนื่อง
ต้องได้รับอนุมัติจากคณะกรรมการบริษัทก่อนและมติที่ได้ต้องเป็นมติเป็นเอกฉันท์

5. ไม่เป็นกรรมการที่รับการแต่งตั้งขึ้นเพื่อเป็นตัวแทนของกรรมการบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท
ยกเว้นได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท บริษัทใหญ่
บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง
โดยมีการตัดสินในรูปแบบองค์คณะ

6.
ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง

7. ไม่เป็นกรรมการของบริษัทใหญ่ บริษัทย่อย บริษัทร่วม และบริษัทย่อยลำดับเดียวกัน
เฉพาะที่เป็นบริษัทจดทะเบียน

8. สามารถปฏิบัติหน้าที่ และแสดงความเห็นหรือรายงานผลการปฏิบัติงานตามหน้าที่ที่ได้รับ
มอบหมายจากคณะกรรมการบริษัทได้โดยอิสระ ไม่อยู่ภายใต้การควบคุมของผู้บริหาร
หรือผู้ถือหุ้นรายใหญ่ของบริษัท รวมทั้งผู้เกี่ยวข้องหรือญาติสนิทของบุคคลดังกล่าว

6. ระบบการควบคุมและการตรวจสอบภายใน

บริษัทได้กำหนดให้มีการตรวจสอบและควบคุมการปฏิบัติงานของบริษัทให้เป็นไปตามกฎหมาย
และข้อกำหนดที่เกี่ยวข้อง
โดยมีการจัดตั้งฝ่ายตรวจสอบภายในซึ่งมีการรายงานตรงต่อคณะกรรมการตรวจสอบ
และฝ่ายกฎหมาย
เพื่อรับผิดชอบในการตรวจสอบการปฏิบัติงานของบริษัทให้เป็นไปตามวัตถุประสงค์ของบริษัท
และข้อกำหนดของกฎหมายที่เกี่ยวข้องอย่างเคร่งครัด

บริษัทได้จัดตั้งฝ่ายบริหารความเสี่ยงด้านสินเชื่อเพื่อประเมินความเสี่ยงในด้านการอนุมัติสินเชื่อตลอดจนการบริหารควบคุมลูกหนี้สินเชื่อให้มีคุณภาพ

ฝ่ายตรวจสอบภายในเองก็ได้มีการใช้การประเมินความเสี่ยง
เพื่อลำดับความสำคัญในจุดที่ควรเข้าตรวจสอบให้ครอบคลุมทุกหน่วยงาน
รวมทั้งมีการติดตามผลอย่างต่อเนื่อง

7.  รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัท และบริษัทย่อย และสารสนเทศทาง
การเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

ในการนี้
คณะกรรมการบริษัทได้แต่งตั้งคณะกรรมการตรวจสอบซึ่งประกอบด้วยกรรมการที่ไม่ได้เป็นผู้บริหารเป็นผู้ดูแลเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบ ซึ่งได้แสดงไว้ในรายงานประจำปีแล้ว

คณะกรรมการมีความเห็นว่าระบบควบคุมภายในของบริษัทโดยรวม อยู่ในระดับที่น่าพอใจ
และสามารถสร้างความเชื่อถืออย่างมีเหตุผลต่อความน่าเชื่อถือได้ของงบการเงินของบริษัท
และบริษัทย่อย ณ วันที่ 31 ธันวาคม 2555

5.  การดูแลเรื่องการใช้ข้อมูลภายใน

(รายละเอียดปรากฏตามรายงานการปฏิบัติตามหลักการกำกับดูแลกิจการที่ดี ข้อ 2
การปฏิบัติต่อผู้ถือหุ้นอย่างเท่าเทียมกัน)

การควบคุมภายใน

ในการประชุมคณะกรรมการบริษัท ครั้งที่ 195 เมื่อวันที่ 22 กุมภาพันธ์ พ.ศ. 2556
โดยมีคณะกรรมการตรวจสอบเข้าร่วมประชุมด้วยได้พิจารณารายงานคณะกรรมการตรวจสอบ
และซักถามข้อมูลจากคณะฝ่ายจัดการ
แล้วสรุปได้ว่าคณะกรรมการบริษัทไม่มีความเห็นที่ต่างไปจากรายงานคณะกรรมการตรวจสอบที่เสนอมา

9.6 บุคลากร

ณ วันที่ 31 ธันวาคม 2555 บริษัทมีพนักงานทั้งหมด 4,146 คน เป็นพนักงานที่ได้รับเงินเดือน 353
คน พนักงานสนับสนุน 216 คน พนักงานขาย 2,572 คน พนักงานเก็บเงิน 118 คน ผู้จัดการหน่วย
380 คน ผู้จัดการร้าน(รายงานตรงต่อผู้จัดการสาขา) 83 คน และผู้จัดการสาขา 197 คน
ช่างบริการ 183 คน แคชเชียร์และสโตร์ 44 คน ผลตอบแทนรวมสำหรับปี 2555 เท่ากับ 201.4
ล้านบาท (รวมเงินเดือน โบนัส และสวัสดิการ) สำหรับพนักงานขาย จะไม่มีเงินเดือนประจำ
แต่จะได้รับผลตอบแทนเป็นค่านายหน้าการขาย ค่าการเก็บเงิน เงินส่งเสริมการขาย
รวมเป็นเงินประมาณ 462.5 ล้านบาท

การบริหารจัดการด้านบุคลากรแบ่งได้เป็น 2 ด้าน หลัก ๆ ดังต่อไปนี้

  1. การบริหารจัดการทรัพยากรมนุษย์ ( Human Resource Management: HRM)

1.  การออกแบบและกำหนดหน้าที่การทำงาน ( Job Designing & Job Description )
    จัดทำโครงการทบทวนและออกแบบใบกำหนดหน้าที่การทำงานทุกฝ่ายงาน

2.  การวางแผนอัตรากำลังพนักงาน ( Personnel Planning )
    จัดให้มีการทบทวนและสำรวจจำนวนพนักงานเพื่อให้ถูกต้องกับระบบข้อมูลพนักงานในฐานทะเบียนประวัติ
    ระบบ HRMS เพื่อนำข้อมูลมาใช้ในการบริหารจัดการในการวางแผนจัดทำอัตรากำลังพนักงาน

3.  การสรรหาและคัดเลือกพนักงาน ( Recruiting & Selecting )
    ใช้ช่องทางผ่านการหาพนักงานขายโดยตัวแทนขาย ผู้จัดการหน่วย หรือผู้จัดการสาขา
    โดยบริษัทได้เพิ่มช่องทางในการสรรหาโดยสื่อประชาสัมพันธ์ทางอินเตอร์เนต
    หนังสือสมัครงานส่วนกลางและท้องถิ่น เข้าร่วมกับกรมจัดหางานเพื่อคัดรายชื่อกลุ่มเป้าหมาย
    ออกบูธงานตลาดนัดแรงงาน
    อีกทั้งยังจัดเงินส่งเสริมให้กับพนักงานในโครงการเพื่อนแนะนำเพื่อนอีกด้วย

4.  การจ้างงาน การบรรจุพนักงาน และระบบข้อมูลทะเบียนประวัติพนักงาน (Hiring &
    Employee History ) บริษัทฯ
    ได้กำหนดหลักเกณฑ์ในการพิจารณาบุคคลที่เข้ามาสมัครงานในตำแหน่งต่างๆ
    ให้เป็นไปตามระเบียบที่กำหนดแต่ละตำแหน่งงาน
    รวมถึงการตรวจสอบประวัติทางการเงินก่อนเข้างาน
    และดำเนินการจ้างงานให้เป็นไปตามระเบียบบริษัทโดยให้สอดคล้องกับข้อบังคับการทำงานและพระราบบัญญัติคุ้มครองแรงงานไทย

5.  การประเมินผลการปฏิบัติงาน (Performance Appraisal)
    บริษัทได้จัดทำแบบประเมินผลการปฏิบัติงานของพนักงานทุกฝ่ายงาน
    โดยยึดหลักการประเมินแบบ Performance Management : PM
    เพื่อให้พนักงานและหัวหน้างานมีส่วนร่วมในการประเมิน
    มีการติดตามให้คำแนะนำระหว่างการทำงาน เพื่อให้สอดคล้องกับเป้าหมายของแต่ะคนที่ตั้งไว้

6.  ระบบบริหารค่าตอบแทน ( Compensation Management )
    บริษัทมีการจ่ายค่าตอบแทนหลายรูปแบบเช่น เงินเดือน โบนัส ค่าล่วงเวลา
    เงินประจำตำแหน่ง ค่าคอมมิสชั่น เงินส่งเสริมการขาย
    ตลอดจนสวัสดิการและเงินช่วยเหลือต่าง ๆ
    ซึ่งพนักงานแต่ละตำแหน่งจะได้รับแตกต่างกันขึ้นอยู่กับบทบาทภาระหน้าที่ที่รับผิดชอบในแต่ละฝ่ายงาน
    มีการทบทวนเรื่องการจ่ายสวัสดิการกลุ่มพนักงานขาย โดยนำผลงานการขาย การเก็บเงิน
    เข้ามาเป็นข้อมูลในการจัดกลุ่มพนักงาน เพื่อจัดสวัสดิการให้เหมาะสมแต่ละกลุ่ม

7.  การลาออก และการเลิกจ้าง
    บริษัทได้ปฏิบัติตามข้อบังคับการทำงานซึ่งสอดคล้องตามที่กฏหมายแรงงานกำหนดไว้
    และมีแนวทางในการบริหารจัดการโดยยึดหลักยุติธรรม คุณธรรม และจริยธรรม

8.  สวัสดิการและผลตอบแทนอื่น ๆ (Welfare & Other Benefits)
    บริษัทมีโครงการยกย่องเชิดชูเกียรติพนักงานโดยจัดทำและมอบของที่ระลึกกรณีทำงานกับบริษัทมาเป็นเวลานาน
    ช่วง 10, 15, 20, 25, 30, 35 และ 40 ปี
    เพื่อเป็นขวัญและกำลังใจในการทำงานและแสดงการขอบคุณจากบริษัทที่ได้อุทิศแรงกายแรงใจ
    ทุ่มเทความรู้ความสามารถ ในการปฏิบัติงานกับบริษัทด้วยดีตลอดมา
    บริษัทได้จัดเงินช่วยเหลือด้านค่ารักษาพยาบาลครอบครัวให้กับพนักงาน
    เงินช่วยเหลือกุศลสงเคราะห์กรณีบิดา หรือมารดาเสียชีวิตอีกทั้ง
    ยังคงจัดสวัสดิการพื้นฐานต่างๆ เช่น ประกันสังคม กองทุนเงินทดแทน ประกันอุบัติเหตุ
    เครื่องแบบพนักงาน จัดรถรับส่งกรณีที่ทำงานอยู่ไกลจากถิ่นที่พักอาศัย (คลังสินค้า)
    จัดให้มีสินค้าราคาพิเศษสำหรับพนักงาน โครงการผ่อนชำระสินค้าราคาพิเศษสำหรับพนักงาน
    มีการจัดตั้งสหกรณ์ออมทรัพย์พนักงานเพื่อเป็นช่องทางในการออมเงิน
    และเป็นแหล่งกู้ยืมอัตราดอกเบี้ยต่ำสำหรับสมาชิก เพื่อบรรเทาเดือดร้อน
    และความจำเป็นเร่งด่วนแก่พนักงาน

  9. จัดทำโครงการสร้างขวัญ และกำลังใจในการทำงานให้พนักงาน
  โดยให้มีการคัดเลือกพนักงานดีเด่น

  ประจำปี ( Singer Perfectionist Award ) และมอบรางวัลให้แก่ผู้ได้รับการคัดเลือก
  ซึ่งเป็นตัวแทนจาก

  ทุกฝ่ายงาน

  2. การพัฒนาทรัพยากรมนุษย์ ( Human Resource Development: HRD)

  สามารถแบ่งออกได้เป็น 3 ส่วน คือ

1.  ด้านการฝึกอบรม ( Training )

2.  ด้านการส่งเสริมการศึกษา ( Education )

3.  ด้านการพัฒนา ( Development )

  • การฝึกอบรม ( Training ) มีการกำหนดไว้เป็น 2 แนวทาง คือ
  การฝึกอบรมภายในองค์กร ( Internal Training) และ การฝึกอบรมภายนอกองค์กร (
  Public Training )
  โดยบริษัทได้มุ่งเน้นไปที่การฝึกอบรมพนักงานในส่วนของภาคสนามเป็นส่วนใหญ่
  เนื่องจากพนักงานภาคสนามทุกระดับ โดยเฉพาะพนักงานขาย
  ซึ่งมีส่วนสำคัญมากในการสร้างยอดขาย
  สร้างรายได้ให้กับบริษัทจึงมีการจัดอบรมภายในทุกระดับอย่างต่อเนื่อง
  มีการจัดทำโครงการมุ่งเน้นการต่อต้านการทุจริต
  โดยชี้แจงให้พนักงานทราบอย่างทั่วถึงและให้ตระหนักถึงโทษของการทุจริตในหน้าที่ด้วย
  อีกทั้งยังเพิ่มเติมหลักสูตรที่เสริมสร้างคุณธรรม จริยธรรม ให้กับพนักงานทุกระดับ
  ส่วนพนักงานในฝ่ายงานสนับสนุนต่างๆ ก็จัดให้มีการอบรมกับสถาบันภายนอก
  โดยมุ่งเน้นการสร้างทักษะ ความรู้
  ความสามารถให้กับพนักงานเพื่อนำความรู้มาปรับใช้ในการทำงาน
  เพื่อสร้างประสิทธิภาพและประสิทธิผลในการทำงานให้เพิ่มขึ้น

  • การส่งเสริมการศึกษา ( Education)
  บริษัทได้ส่งเสริมการเรียนรู้ด้วยตนเองด้วยการจัดทำคู่มือการปฏิบัติงานในตำแหน่งงานต่าง ๆ
  เช่น ผู้จัดการภาค ผู้จัดการสาขา ผู้จัดการหน่วย พนักงานตรวจสอบบัญชี
  การสร้างบัญชีรายรับ-รายจ่ายอย่างง่าย เพื่อส่งเสริมให้พนักงานทุกระดับรักการออมทรัพย์
  เป็นต้น อีกทั้งยังสร้างเครื่องมือในการศึกษาเพื่มเติม เช่น VCD ความรู้เกี่ยวกับทักษะการขาย
  VCD แนวทางในการบริหารจัดการและดูแลร้านสาขาให้เป็นมาตรฐาน สื่อการเรียนรู้อื่น ๆ เช่น
  คู่มือประกอบการบรรยาย ความรู้เรื่องตัวสินค้าและผลิตภัณฑ์ต่าง ๆ ที่บริษัทจำหน่าย

  • การพัฒนา ( Development ) จัดทำ Mini Training Center
  เพื่อใช้สอนหลักสูตรการบริหารงานร้านสาขา และ โครงการปรับปรุงกระบวนการทำงานทางด้าน
  IT ในการบริหารจัดการของกลุ่มผู้จัดการสาขา
  เพื่อเป็นแนวทางในการศึกษางานให้ครอบคลุมทุกด้าน
  มีโครงการเตรียมความพร้อมก่อนเป็นผู้จัดการสาขา โดยการคัดเลือกพนักงานที่ผลงานดี
  ประพฤติดี คุณวุฒิเหมาะสม เพื่อเตรียมตัวเข้ารับการเรียนรู้เพื่อเป็นผู้จัดการสาขาที่ดีในอนาคต
  มีการจัดเตรียมบุคลากรทางด้านงานฝึกอบรมให้เพียงพอ
  จัดเครื่องมือเครื่องใช้ให้สะดวกและทันสมัย มีโครงการ Train the trainer
  เพื่อสร้างวิทยากรภายในไว้รองรับกับการขยายตัวและการเพิ่มขึ้นของจำนวนพนักงานขายตามเป้าหมายที่บริษัทวางไว้
  มีการปรับโครงสร้างการทำงานภายในฝ่ายงานฝึกอบรมใหม่ เพื่อให้สอดคล้องกับงานที่ปฏิบัติจริง
  รวมถึงการปฏิบัติงานให้เป็นไปตาม พระราชบัญญัติพัฒนาฝีมือแรงงานของกรมแรงงานด้วย
  อีกทั้งได้ติดต่อกับสถาบันหรือที่ปรึกษาจากภายนอกองค์กร
  เพื่อช่วยพัฒนาระบบการฝึกอบรมและพัฒนาให้มีประสิทธิภาพมากขึ้น